Νόμος 2643/98: Η ΣΥΝΑΝΤΗΣΗ ΜΕ ΤΟΝ ΟΑΕΔ ΣΤΟΝ ΑΛΙΜΟ\nΧθες Τετάρτη 31/03/2015, συναντήθηκε η τριμελής επιτροπή των συμμετασχόντων στην προκήρυξη του νόμου 2643/98 που η υποβολή σε αυτήν έληξε την 03/03/2015, με την υπεύθυνο του ΟΑΕΔ για αυτήν την προκήρυξη και σχετικά με το θέμα που καίει τους υποψήφιους και δεν είναι άλλο από την ημερομηνία που θα πρέπει να καταθέσουν τα δικαιολογητικά της συμμετοχής τους στην προκήρυξη.\nΗ συνάντηση έγινε σε καλό κλίμα και η υπεύθυνη απάντησε σε όλες τις απορίες της τριμελούς και φυσικά και όλων των υπολοίπων συμμετασχόντων.\nΕν αναμονή της σχετικής ανακοίνωσης από την τριμελή που θα πραγματοποιηθεί στις αμέσως επόμενες ημέρες θα θέλαμε να σας ενημερώσουμε ότι η προκήρυξη προχωράει σε απελπιστικά αργούς ρυθμούς και τα δικαιολογητικά θα κατατεθούν πιθανότατα μετά τις καλοκαιρινές διακοπές των μελών της πρωτοβάθμιας επιτροπής του Άρθρου 9 του νόμου 2643/1998, δηλαδή στο πρώτο δεκαπενθήμερο του Σεπτεμβρίου 2015.\nΜετά από αυτήν την άσχημη εξέλιξη καλούνται όλοι οι συμμετάσχοντες της προκήρυξης σε εγρήγορση για δυναμικές κινητοποιήσεις σε χρόνο και τόπο που θα ανακοινωθεί από τους διαδικτυακούς μας τόπους\nΚΑΛΟ ΜΗΝΑ και ΚΑΛΗ ΠΡΩΤΑΠΡΙΛΙΑ :-)\nΑναρτήθηκε από pritanis στις 09:11\nΑνώνυμος 1 Απριλίου 2015 - 4:37 μ.μ.\nΔηλαδή κάθε φορά θα εξαρτόμαστε από τις διακοπές της πρωτοβάθμιας επιτροπής?Σύμφωνα με την προϊστορία αυτών των διαγωνισμών (2004 και 2008) κάθε φορά αργούν απελπιστικά ακόμα και για την πρώτη μοριοδότηση, όπου εξετάζονται ΑΠΛΑ ΟΙ ΑΙΤΗΣΕΙΣ (4 ΣΕΛΙΔΕΣ). Αυτό δεν πρέπει να συνεχιστεί και σε αυτήν την προκήρυξη, έχουν προβλεφθεί οι προσλήψεις για φέτος, του χρόνου δεν ξέρουμε τι πάγωμα θα προκύψει, δεν μπορούν να μας κρατάν σε ομηρία. Να βγει τουλάχιστον ο πρώτος πίνακας να ξέρουμε τι θα κάνουμε στη ζωή μας. Χαίρομαι που υπάρχουν αντανακλαστικά στους συμμετέχοντες στην προκήρυξη και καλό θα ήταν να ανακοινωθούν κάποια στοιχεία επικοινωνίας της τριμελούς επιτροπής που συστάθηκε, ώστε να συντονιστούμε άμεσα σε μαζική κινητοποίηση. Να πάρουν θέση και οι φορείς (ενώσεις ΑΜΕΑ, Πολυτέκνων, Αναπήρων πολέμου κτλ). Το 2013 τα πρώτα αποτελέσματα για την τότε προκήρυξη είχαν βγει σε ένα μήνα, πριν το καλοκαίρι και ήταν πάλι άνοιξη (δεν έχει σημασία που ήταν λίγες θέσεις, εξετάζονται μόνο οι αιτήσεις). Άλλωστε, πρόσφατα συμφωνήθηκε οι ενλόγω διαδικασίες του ν. 2643/98 να περάσουν στο μέλλον στη δικαιοδοσία του ΑΣΕΠ και πολύ φοβάμαι πως αν δε βγουν γρήγορα τα αποτελέσματα της προκήρυξης που έχουμε συμμετάσχει θα έχουμε πρόβλημα.\nΑνώνυμος 2 Απριλίου 2015 - 11:00 π.μ.\nΑπόλυτα σωστό το σχόλιο σου. Πρέπει να αντιδράσουμε συλλογικά.\nΑνώνυμος 2 Απριλίου 2015 - 2:12 μ.μ.\nΑσφαλώς, γιατί αλλιώς θα φάμε τα μούτρα μας. Καλό θα ήταν ο συντάκτης του θέματος αν ξέρει να μας πει λεπτομέρειες. Πως συστάθηκε η επιτροπή? Ποιοι είναι οι "διαδικτυακοί τους τόποι"? Οι ενώσεις δεν γνωρίζουν τίποτα. Ούτε καν η ΕΣΑμεΑ που έχει και τον περισσότερο κόσμο σε τέτοιες προκηρύξεις. Άιντε έτσι μαζεύτηκαν τρεις συμμετέχοντες που είχαν κάνει αίτηση και πήγαν στον ΟΑΕΔ? Καλά κάναν και πήγαν αλλά θέλει άνοιγμα το θέμα στην επόμενη φάση. Ήδη παρακολουθούμε πως παράλληλα σχεδιάζεται αναμόρφωση του ν.2643/98, θα βγαίνει λέει ενιαία προκύρηξη μόνο για ΑΜΕΑ. Οι άλλες κατηγορίες τι θα γίνουν? Λίγο στο σκοτάδι γίνονται όλα. Χωρίς σχέδιο και μαζικούς όρους δε θα βγουν ποτέ τα αποτελέσματα.\nΑνώνυμος 1 Απριλίου 2015 - 5:12 μ.μ.\nΟ πίνακας των επιτυχόντων και των επιλαχόντων στον διαγώνισμο 2643/98 δεν θα βγει άμεσα; ή θα βγει απλά τα δικαιολογητικά θα σταλούν το Σεπτέμβριο;\nΑνώνυμος 1 Απριλίου 2015 - 5:22 μ.μ.\nΠρώτα βγαίνουν τα πρώτα αποτελέσματα (έγκυρες/άκυρες αιτήσεις και μοριοδότηση), σύμφωνα με τις αιτήσεις, και παράλληλα ορίζεται η ημερομηνία εντός της οποίας πρέπει οι συμμετέχοντες να αποστείλουν τα δικαιολογητικά. Μετά την εξέταση των δικαιολογητικών βγαίνουν οι πρώτοι πίνακες επιτυχόντων. Μετά γίνονται ενστάσεις στην Α'βαθμια επιτροπή, και ύστερα βγαίνουν οι οριστικοί πίνακες. Επομένως, σύμφωνα με την συνάντηση της 31/3, το Σεπτέμβριο δεν θα έχουμε περάσει καν στο πρώτο στάδιο! Είναι που είναι αργές οι διαδικασίες με την εξέταση των δικαιολογητικών, αν καθυστερήσει και η πρώτη (πλέον απλή) φάση οι προσλήψεις θα γίνουν σε κανα 2χρονο!\nΑνώνυμος 1 Απριλίου 2015 - 5:53 μ.μ.\nΤα δικαιολογητικα θα είναι έγκυρα η θα πρέπει να φτιάξουμε αλλά επειδή θάχει περάσει εξάμηνο. Ας μου απαντήσει κάποιος. Ευχαριστώ\nΑνώνυμος 1 Απριλίου 2015 - 6:42 μ.μ.\nΤα δικαιολογητικά, σύμφωνα με την προκήρυξη πρέπει ούτως ή άλλως να έχουν εκδοθεί εντός της προθεσμίας υποβολής των αιτήσεων (δηλαδή μέχρι 3/3/2015), άσχετα με το πότε θα κληθούμε να τα καταθέσουμε. Δεν ξέρω μετά το εξάμηνο αν προβλέπεται κάτι, δεν έχω δει κάτι τέτοιο στο νόμο, δε νομίζω κιόλας. Για σιγουριά πάντως, το καλύτερο είναι ερώτηση στον ΟΑΕΔ στον Άλιμο.\nΑνώνυμος 2 Απριλίου 2015 - 10:42 π.μ.\nξερετε αν εχει βγει κατι πια ατομα εχουν παρι η τιποτα ακομα\nΑνώνυμος 2 Απριλίου 2015 - 10:59 π.μ.\nΗ έλλειψη εξειδικευμένου προσωπικού και η αναλγησία ως προς τις ευπαθείς ομάδες οδηγεί σε αυτά τα θλιβερά αποτελέσματα. Είναι ντροπή να παίζουν μερικοί με τις ευπαθείς ομάδες. Εφόσον υπάρχει τέτοια ανικανότητα είναι καλύτερο να μην παρακρατείται το 5% σε κάθε προκήρυξη αλλά να προβλέπονται θέσεις για την κατηγορία ΑΜΕΑ και ΕΜΜΕΣΗ ΑΜΕΑ. Πρέπει να κινητοποιηθούμε άμεσα και να πιέσουμε καταστάσεις!!!\nΑνώνυμος 2 Απριλίου 2015 - 12:04 μ.μ.\nΜην οδηγηθούμε στο συντεχνιασμό. Όλες οι ευπαθείς ομάδες του ν. 2643/98 χρήζουν ίσης αντιμετώπισης και δικαιούνται το ποσοστό των προκηρυσσόμενων θέσεων που κρατείται κάθε χρόνο. Το ότι κάποιες κατηγορίες συγκεντρώνουν περισσότερους συμμετέχοντες δε σημαίνει ότι στις υπόλοιπες (τέκνα εθνικής αντίστασης, ανάπηροι πολέμου κτλ) δε βρίσκεται κόσμος που περιμένει και δικαιούται την προστασία του νόμου. Όλοι μπορούν να αποκατασταθούν. Και δεν τίθεται θέμα ανικανότητας, απλά το καθυστερούν στη λογική μείωσης του δημοσίου. Στην προπερσινή προκήρυξη που αφορούσε προσλήψεις ελεγκτών στις εφορίες, πως βγήκαν αμέσως? Τους είχαν ανάγκη. Υποτίθεται όμως ότι είχαν γίνει γνωστές οι ελλείψεις σε όλο το δημόσιο τομέα και ότι τώρα θα άλλαζε αυτό. Οι προσλήψεις του 2643/98 όμως παραπέπονται σε μέλλοντα χρόνο. Συμφωνώ, να πιέσουμε!!\nΑνώνυμος 3 Απριλίου 2015 - 9:40 π.μ.\nΝαι συμφωνώ μαζί σου, αναφέρθηκα περιληπτικά σε αυτές τις δυο. Το θέμα είναι ότι όλη η λογική του νόμου θα πρέπει να αλλάξει... εφόσον αντιμετωπίζονται πάντα τέτοιου είδους χρονικά και όχι μόνο προβλήματα θα ήταν προτιμότερο να βγαίνουν οι θέσεις αυτές ενιαία με την εκάστοτε προκήρυξη όπως ακριβώς περιλαμβάνονται οι ειδικές κατηγορίες των τριτέκνων και πολυτέκνων.Επίσης από τον ΟΑΕΔ της Θεσσαλονίκης με έχουν πληροφορήσει ότι η καθυστέρηση οφείλεται και στην έλλειψη εξειδικευμένου προσωπικού. Ας αναλάβει ο ΑΣΕΠ τη διαδικασία μέσα σε 2 μήνες θα είχαμε προσωρινά αποτελέσματα. Δε το δέχομαι ότι το καθυστερούν στη λογική μείωσης του δημοσίου. Κανείς δεν πρέπει να παίζει με αυτές τις ομάδες θα έπρεπε να είναι η προτεραιότητα όλων μας.\nΑνώνυμος 3 Απριλίου 2015 - 2:49 μ.μ.\nΟκ, κανένα πρόβλημα. Απλά για να μην υπάρξει παρανόηση τόνισα κι εγώ τις άλλες κατηγορίες, που κι αυτές μόνο αυτήν την προστασία έχουν. Συμφωνώ, να συμπεριλαμβάνονται στην εκάστοτε ενιαία προκήρυξη όλες οι θέσεις, βέβαια ένα θέμα είναι τα κοινωνικά κριτήρια για μοριοδότηση, ο ΑΣΕΠ μοριοδοτεί αλλιώς -εργασιακή εμπειρία κτλ. Τέλος πάντων. Το θέμα είναι πως αυτές οι θέσεις ενώ κρατούνται κάθε χρόνο και πρέπει να προκηρύσσονται κάθε χρόνο, προκηρύσσονται όλες μαζί κάθε 4-5 χρόνια. Στο δεύτερο σκέλος, άσχετα αν αλλάξει ο νόμος, η παρούσα προκήρυξη θα προχωρήσει ως έχει και πρέπει να επιταχυνθεί. Υπάρχει μείωση δημοσίου, αλλά για να μην ξεφύγουμε, συμφωνώ μαζί σου ότι με τις υπάρχουσες δυνάμεις θα μπορούσε να γίνει γρηγορότερα. Ο ΑΣΕΠ διαχειρίζεται περισσότερες αιτήσεις κάθε φορά και τα αποτελέσματα βγαίνουν εντός 2μηνου. Ας βάλουν εκτάκτως άτομα από άλλα τμήματα να βοηθήσουν σε αυτό, δεν ξέρω.. Το θετικό είναι ότι οι ενώσεις στις πρώτες συναντήσεις τους με τους αρμόδιους έχουν αιτηθεί την επίσπευση των αποτελεσμάτων, θέλει συνεχή αντανακλαστικά από όλους μας όμως γιατί δεν έχει διασφαλιστεί τίποτα.\nΑνώνυμος 2 Απριλίου 2015 - 9:08 μ.μ.\nΤΙ ΕΝΝΟΕΙΤΕ ΠΑΡΑΚΑΛΩ ΜΕ ΤΟ "ΚΑΛΟ ΜΗΝΑ ΚΑΙ ΚΑΛΗ ΠΡΩΤΑΠΡΙΛΙΑ" ΣΤΟ ΤΕΛΟΣ ΤΗΣ ΑΝΑΡΤΗΣΗΣ? (ΜΠΗΚΕ ΣΗΜΕΡΑ). ΠΡΩΤΑΠΡΙΛΙΑΤΙΚΗ ΦΑΡΣΑ ΗΤΑΝ? ΔΕΝ ΥΠΑΡΧΕΙ ΕΠΙΤΡΟΠΗ ΣΥΜΜΕΤΕΧΟΝΤΩΝ? ΠΑΙΖΟΥΝΕ ΜΕ ΑΥΤΑ ΤΑ ΠΡΑΓΜΑΤΑ? ΑΠΑΝΤΗΣΤΕ ΠΑΡΑΚΑΛΩ ΝΑ ΞΕΡΟΥΜΕ. ΑΝ ΗΤΑΝ ΠΡΩΤΑΠΡΙΛΙΑΤΙΚΟ ΗΤΑΝ ΟΜΟΛΟΓΟΥΜΕΝΩΣ ΕΠΙΤΥΧΗΜΕΝΟ, ΑΛΛΑ ΕΔΕΙΞΕ ΟΤΙ ΥΠΑΡΧΕΙ ΕΔΑΦΟΣ: ΠΡΕΠΕΙ ΝΑ ΠΙΕΣΟΥΜΕ ΓΙΑΤΙ ΘΑ ΚΑΘΥΣΤΕΡΗΣΕΙ Η ΔΙΑΔΙΚΑΣΙΑ. ΟΠΩΣ ΚΑΙ ΟΙ ΑΛΛΑΓΕΣ ΠΟΥ ΣΧΕΔΙΑΖΟΝΤΑΙ ΣΤΟ 2643/98 ΕΙΝΑΙ ΠΡΑΓΜΑΤΙΚΕΣ\npritanis 2 Απριλίου 2015 - 11:55 μ.μ.\nΝαι, πρωταπριλιάτικη ήταν η ανάρτηση αλλά διαπιστώθηκε πως ήταν χρήσιμη μια και δόθηκε η ευκαιρία να πείτε πολλές ενδιαφέρουσες προτάσεις που με λίγη προσπάθεια μπορείτε να τις κάνετε και πράξεις. Και εννοώ για την μορφή της πίεσης και γιατί όχι να οργανωθείτε ώστε πράγματι να ορίσετε και μια επιτροπή που θα μπορεί να λειτουργεί για όλους σας.\nΜη ξεχνάτε και την ομάδα μας στο FACEBOOK https://www.facebook.com/groups/nomos.2643/?ref=bookmarks που για θέματα οργάνωσης που λέω παραπάνω είναι ένα πολύ καλύτερο μέσο να βρεθείτε πιο εύκολα\nΑνώνυμος 3 Απριλίου 2015 - 12:21 π.μ.\nΤο Facebook είναι χύμα, ούτε όλοι έχουν λογαριασμό, ούτε μπορούν να υποχρεωθούν να έχουν. Υπάρχουν Ενώσεις, τι ρόλο παίζουν? Ας μην αντικαταστήσουμε τους κλασσικούς τρόπους οργάνωσης. Μπορεί κάλλιστα να οριστεί συνάντηση για την τρέχουσα προκήρυξη από κοινού με όσους έχουν κάνει αίτηση και εκεί να οριστεί επιτροπή η οποία θα λειτουργεί για τα θέματα μας. Δοκιμασμένο. Το ιντερνετικό είναι απλά πληροφοριακό. Πως θα οριστεί επιτροπή από το facebook? είναι εικονικός χώρος.\nΑνώνυμος 7 Απριλίου 2015 - 11:50 π.μ.\nΠρος "pritaniis", δηλαδή η παρούσα ανάρτηση είναι εξ ολοκλήρου ψευδής; Ή υπάρχουν και αληθή μέρη;\npritanis 9 Απριλίου 2015 - 10:43 π.μ.\nΑπό την αρχή μέχρι το τέλος της Ανώνυμε. Στο μόνο που μπορούμε να σταθούμε είναι η ιδέα στο να μαζευτούν όσοι περισσότεροι υποψήφιοι μπορούν για να διεκδικήσουν οργανωμένα την επίσπευση των διαδικασιών πιέζοντας τους ΟΑΕΔ ανά περιφέρεια. Ήδη έχει γίνει μια σχετική ομάδα στο facebook με την ονομασία Νόμος 2643/προκήρυξη του 2015. Όσοι έχετε πρόσβαση γίνεται μέλη της γι' αυτό τον σκοπό\nΑνώνυμος 15 Απριλίου 2015 - 9:20 μ.μ.\nΚαλησπερα μια και δεν βρηκα καποιο σχετικο θεμα θελω να ρωτησω αν ξερει καποιος τι εχει γινει μ την προκ του 2643 ιδιωτικου τομεα που εγινε το 2009 αν θυμαμαι καλα.\npritanis 16 Απριλίου 2015 - 11:36 μ.μ.\nΈχει καταργηθεί αυτή η προκήρυξη μια και πολλές επιχειρήσεις που συμμετείχαν σ' αυτήν έχουνε κλείσει\nΑνώνυμος 21 Απριλίου 2015 - 5:45 μ.μ.\nΠοτε περίπου περιμένουμε τους πρώτους πίνακες μοριοδότησης και την κατάθεση των δικαιολογητικών; Ειναι δυνατόν η ολη διαδικασία να διαρκέσει έως και 2 χρονια; Ολα ειναι θεμα της κυβέρνησης λένε στους ΟΑΕΔ\npritanis 22 Απριλίου 2015 - 11:16 μ.μ.\nΣτις δυο τελευταίες μεγάλες προκηρύξεις του 2643 η όλη διαδικασία ήταν η εξής:\nΗ προκήρυξη του 2004 ολοκληρώθηκε το 2007 ενώ\nη προκήρυξη του 2008 ξεκίνησε να ολοκληρώνεται το 2012 ....και ακόμη δεν έχουμε τελειώσει μια και μερικοί επιτυχόντες ακόμη περιμένουν να ορκιστούν\nΑς ευχηθούμε ο Κατρούγκαλος να έχει άλλες λογικές και να τελειώσετε γρήγορα\nΑνώνυμος 23 Απριλίου 2015 - 2:39 μ.μ.\nΟι πρώτες πίνακες για την κατάθεση των δικαιολογητικών πόσο καιρό έκαναν;\npritanis 24 Απριλίου 2015 - 6:10 μ.μ.\nΣτην προηγούμενη προκήρυξη του 2008 έγινε μετά από 10 μήνες...\nΙούλιος του 2008 ήταν οι αιτήσεις και τα δικαιολογητικά μας τα ζήτησαν τον Μάιο του 2009\nΑνώνυμος 26 Απριλίου 2015 - 1:14 μ.μ.\nΓεια σας. Θα ηθελα να ρωτήσω. Στην ολη διαδικασία της προκήρυξης παίζει ρόλο ο παράγον"μέσον" η τα πράγματα θα γίνουν καθαρά αξιοκρατικά δεδομένου ότι οι θέσεις ειναι ελάχιστες...\npritanis 27 Απριλίου 2015 - 7:12 μ.μ.\nΤα πράγματα θα γίνουν καθαρά και αξιοκρατικά και όχι για τον λόγο ότι οι θέσεις είναι ελάχιστες αλλά γιατί πάντα έτσι γίνεται\nPOPI STAVRAKOPOULOU 1 Μαΐου 2015 - 4:16 μ.μ.\nΜήπως να επισκεφτούμε απευθείας τον αρμόδιο υπουργό; Ειναι γελοία αυτη η καθυστέρηση. Εδώ βγαίνουν αποτελέσματα πανελληνίων σε ενα 3 μηνο....., ειναι αδιανόητο να καθυστερεί τόσο μια απλή καταχώρηση των στοιχείων των συμμετεχόντων. Έτοιμα πραγματα ειναι. Για 20 Χ που θα καταχωρήσουν για καθε αίτηση θέλουν 2 χρονια; Πολυ καλομαθημένοι ειναι στον ΟΑΕΔ οι υπάλληλοι. Δεν μπορω να καταλάβω πως γίνεται οι εργαζόμενοι στον ιδιωτικό τομέα να ειναι πάντα έτοιμοι στις προθεσμίες τους ενώ στο δημόσιο κωλοβαρανε τόσο....! Συγγνωμη για τον εκνευρισμό αλλά κάποτε πρέπει να μπει μια τάξη. Έχουν πιάσει οι κύριοι τις καρέκλες ,έχουν εξασφαλίσει το μισθό τους και ασε τους άλλους να κόψουν το λαιμό τους; Οχι ρε παιδιά. Κατευθείαν στον υπουργό . Ας τεθούν και στους αρμόδιους υπαλλήλους του ΟΑΕΔ προθεσμίες για την ολοκλήρωση των εργασιών τους.\nΑνώνυμος 1 Μαΐου 2015 - 5:25 μ.μ.\nΣυμφωνώ απόλυτα για την επίσκεψη, και από ότι βλέπω και άλλος κόσμος. Σε υπουργό-υφυπουργό πρέπει, όχι απλά στον ΟΑΕΔ. Χωρίς να υιοθετώ ότι γενικά στο δημόσιο κάθονται κτλ γιατί από κει ξεκινάν οι δήθεν αξιολογήσεις, η κατάργηση ωραρίου κτλ. Ούτε η ενταντικοποίηση στον ιδιωτικό τομέα είναι σωστή. Αλλά συμφωνώ απόλυτα ότι στο συγκεκριμένο θέμα υπάρχει ένα στερεότυπο, ότι πρέπει σώνει και καλά να χρονοτριβούν και "περιμένετε και όποτε τα βγάλουμε". Δεν είναι συμπεριφορά αυτή, από κάτι τέτοια την πληρώνει όλο το δημόσιο. Λένε δεν έχουν κόσμο. Ας μοιράσουν τη δουλειά εκτάκτως σε άλλους 2-3 υπαλλήλους από διπλανές υπηρεσίες του ΟΑΕΔ, άσε που όπως είπες έτοιμα πράγματα είναι όντως οι αιτήσεις....Για να γίνουν και προσλήψεις μια ώρα νωρίτερα. Για τις προθεσμίες επίσης συμφωνώ απόλυτα, π.χ. σου δίνω 2 μήνες να τα βγάλεις, εντός του ωραρίου σου προλαβαίνεις μια χαρά.\nΑνώνυμος 2 Μαΐου 2015 - 12:41 μ.μ.\nΣυμφωνώ απολύτως καμία εγώ εμείς καλά τα λέμε σε αυτούς όμως δεν ιδρώνει το αυτακι τους. Συγνώμη για την έκφραση αλλά εγώ πιστεύω ότι πάλι σαν μαλάκες θα περιμένουμε να βγουν και αυτοί δε θα κάνουν τίποτα ότι και αν κάνουμε έχουν μάθει στο αραλίκι.\nΑνώνυμος 29 Μαΐου 2015 - 8:42 μ.μ.\nΕμένα απο τον ΟΑΕΔ Αλίμου, όταν κατέθεσα τα χαρτια ειπαν οτι το Μαιο θα ανακοινωθουν τα πρωτα αποτελεσματα...... αν οχι τι καθόμαστε πρεπει ολοι να παμε στον υπουργο η πιο καλα τα σωματεια ΑΜΕΑ ....και να κανουμε οτιδηποτε χρειαζεται για να βγουν γρηγορα οι θεσεις...η προκυρηξη του ΕΚΑΒ βγηκε πριν τρεις μηνες και Ιουλιο απ΄οτι ακουσα θα δουλεύουν.\nΑνώνυμος 7 Ιουλίου 2015 - 10:11 π.μ.\nεχει περαση ποσο καιρο και τιποτα ακομα τι θα γινει ξερι κανις\nΑνώνυμος 14 Ιουλίου 2015 - 10:48 π.μ.\nΡώτησα στο Υπουργείο Εργασίας και είπαν ότι η προηγουμένη προκήρυξη έκανε προσλήψεις για έξι χρόνια διότι λόγω κρίσης η κυβέρνηση δεν μπορούσε να διορίσει πάνω από 50 άτομα. Ετσι τους φώναζαν 50- 50 με σειρά προτεραιότητας για έξι χρόνια. Ο ΟΑΕΔ Αλίμου είπε ότι η προκήρυξη αυτή θα φτάσει στα δυο χρόνια γιατί περνούν τις αιτήσεις με το χέρι και δεν προλαβαίνουν για πιο γρήγορα. Ας περιμένουμε να βγουν τα πρώτα αποτελέσματα …πόσο θα πάρει για 3.000 αιτήσεις; Λογικά έπρεπε να έχουν ήδη βγει …. ας περιμένουμε μέχρι τον Οκτώβριο.\nΑηδιασμένος 10 Ιανουαρίου 2016 - 11:48 μ.μ.\nΜέσα στον Δεκέμβριο βγήκαν οι ημερομηνίες. Αν δλδ. ο άλλος που περίμενε μήνες δε μπόρεσε να στείλει τα δικαιολογητικά αυτό το 15ήμερο......χάνει την αίτηση.......\nΑηδιασμένος 10 Ιανουαρίου 2016 - 11:49 μ.μ.\nTAKIS 21 Δεκεμβρίου 2015 - 4:30 μ.μ.\nεπαναφωρα δωρων δημοσιων υπαλ του ν 2643/98 εστω του χριστουγεννων γιατα ατομα αμεα\nTAKIS 21 Δεκεμβρίου 2015 - 4:31 μ.μ.\nΓια την κοινωνική πρόνοια και τον ν.2643 στην Θ. Φ...


Όταν �� σύζυγος του Γ. Παπακωνσταντίνου «παρέδιδε» μαθήματα εντιμότητας! | Star.gr\nΌταν η σύζυγος του Γ. Παπακωνσταντίνου «παρέδιδε» μαθήματα εντιμότητας!\nΈκανε υποδείξεις για το φορολογικό μας σύστημα\nΠρώτη ανάρτηση: 5-1-2013 23:00\nΜπορεί να αγάπησε την Ελλάδα από την πρώτη στιγμή που πάτησε το πόδι της στη χώρα μας, το 1998, ωστόσο αυτό δεν εμπόδισε την Ολλανδή σύζυγο του Γ. Παπακωνσταντίνου, Γιακολίν Βίνκε, να αναφερθεί κατά καιρούς στο φορολογικό καθεστώς της χώρας μας.\nΜάλιστα, σε συνέντευξή της στην ολλανδική οικονομική εφημερίδα «Ηet Financieele Dagblad» το 2010 η κ. Βίνκε εμφανιζόταν απογοητευμένη από την κατάσταση που επικρατεί στην ελληνική οικονομία. «O σύζυγός μου πρέπει να μετακινήσει ένα πολύ δυσκίνητο ��έρας. Ως Ολλανδή εκπλήσσομαι με την ελληνική οικονομία» δήλωνε για το έργο που είχε αναλάβει ο Γιώργος Παπακωνσταντίνου.\n«Η φοροδιαφυγή είναι ένα εθνικό άθλημα των Ελλήνων. Το σύστημα είναι απελπιστικά πολύπλοκο. Αν ο τεχνικός του υπολογιστή μού δώσει απόδειξη αξίας 20 ευρώ, τότε εγώ πρέπει να περιμένω στην ουρά στην Εφορία για να πάρω 4 ευρώ. Είναι να τρελαίνεσαι» έλεγε στη συνέντευξη, αν και, όπως ισχυρίζεται η ίδια, φροντίζει να δίνει το καλό παράδειγμα ζητώντας πάντα αποδείξεις, τις οποίες φυλάει στο σπίτι τους μέσα σε ένα κουτί.\n«Στην Ολλανδία κάνουμε τα πάντα όπως πρέπει. Εδώ όμως στην Ελλάδα ο κόσμος απεχθάνεται τη γραφειοκρατί��» έλεγε χαρακτηριστικά η κυρία Βίνκε.\n«Με δύο παιδιά σε ένα ακριβό ιδιωτικό σχολείο και ακαθόριστες ετήσιες αποδοχές που δεν είναι ούτε τα μισά από ό,τι παίρνει ένας ολλανδός υπουργός είναι μερικές φορές δύσκολο να τα οργανώσεις όλα. Ο σύζυγός μου πληρώνεται λιγότερο από έναν έλληνα βουλευτή. Και οι αυξήσεις φόρου θα πιάσουν και εμάς. Αλλά τι μπορούμε να κάνουμε; Απεργία;», συμπλήρωνε η Γιακολίν Βίνκε χωρίς ωστόσο να γνωρίζει τι θα ακολουθούσε.


Τζένη Θεωνά: Μας δείχνει το παιδικό δωμάτιο του γιου της!\nΗΟΜΕ Ειδήσεις - Νέα Τζένη Θεωνά: Μας δείχνει το παιδικό δωμάτιο του γιου της! [pic]\nΤζένη Θεωνά: Μας δείχνει το παιδικό δωμάτιο του γιου της! [pic]\nΣε πελάγη ευτυχίας πλέει η Τζένη Θεωνά. Η αγαπημένη ηθοποιός το περασμένο Σάββατο έφερε στον κόσμο το πρώτο της παιδί, καρπό του έρωτα της με τον Δήμο Αναστασιάδη. Το ερωτευμένο ζευγάρι ανυπομονούσε να κρατήσει στην αγκαλιά του τoν γιο του, ο οποίος τους γέμισε χαμόγελα. Η Τζένη και ο Δήμος απολαμβάνουν τον νέο τους ρόλο ως γονείς και δεν αφήνουν λεπτό από δίπλα τους το μικρό αγγελούδι τους.\nΗ ευτυχισμένη μανούλα και ο μπέμπης πήραν εξιτήριο και πλέον βρίσκονται σπίτι τους. Σήμερα η η Τζένη δημοσίευσε στον λογαριασμό της στο instagram το παιδικό δωμάτιο του μπέμπη και έγραψε: «Η περιπέτεια ξεκίνησε και δεν θα μπορούσα να ζητήσω τίποτα περισσότερο. Πήραμε πολλή αγάπη και ουσιαστική υποστήριξη και σας ευχαριστούμε όλους έναν προς έναν».\n«Είμαι σίγουρος ότι η Τζένη είναι πολύ καλή μαμά. Νιώθω ασφαλής. Κοιμόμαστε μαζί, σε τρελαίνει αυτή η μυρωδιά του μωρού… Κάθομαι το βράδυ και τον κοιτάζω, να κοιμάται, να τον θηλάζει η Τζένη, κάθομαι και τον κοιτάζω….», αποκάλυψε σήμερα στο Πρωινό και στη Φαίη Σκορδά ο ευτυχισμένος πατέρας.


shop | Fashionway.gr - News/Gossip/Fashion trends - Part 4\nΌσα χρόνια και αν περάσουν οι Kem τσάντες θα είναι αγαπημένες όλων των γυναικών. Είναι αρκετά οικονομικές αλλά ταυτόχρονα και ποιοτικές και αυτό είναι κάτι που αρέσει ιδιαίτερα στις γυναίκες που τις επιλέγουν ξανά και ξανά. Σήμερα σου έχω μόνο…\nShop the Trend: 10 τσάντες στο απόλυτο χρώμα της άνοιξης!\nTo θαλασσί είναι μια απόχρωση που θα τη δεις φέτος να κυριαρχεί σε πολλές πολλές instagram-ικές φωτογραφίες και όχι μόνο! Είναι ένα χρώμα που πολλοί σχεδιαστές λάνσαραν στις προσωπικές τους κολεξιόν και μια απόχρωση που όλες οι γυναίκες αγαπάνε πολύ,…


Δύο Παλαιστίνιοι σκοτώθηκαν στη λωρίδα της Γάζας\nΔύο Παλαιστίνιοι μαχητές του Ισλαμικού Τζιχάντ που επέβαιναν σε μοτοσικλέτα στη Γάζα σκοτώθηκαν σήμερα από έκρηξη, δήλωσαν αξιωματούχοι στον τομέα της υγείας. Ο ισραηλινός στρατός διέψευσε δηλώσεις κατοίκων, σύμφωνα με τους οποίους σκοτώθηκαν σε αεροπορική επιδρομή.\nΣύμφωνα με το υπουργείο Υγείας στη Γάζα, δύο πτώματα μεταφέρθηκαν στο νοσοκομείο Μπέιτ Λάχια, στο βόρειο τμήμα του θύλακα, «έπειτα από ισραηλινή αεροπορική επιδρομή με στόχο μια μοτοσικλέτα».\nΚάτοικοι δήλωσαν πως οι δύο άνδρες ήταν μέλη της οργάνωσης μαχητών Ισλαμικός Τζιχάντ.\nΟ ισραηλινός στρατός αντέδρασε αμέσως λέγοντας πως «δεν πραγματοποίησε επίθεση στο βόρειο τμήμα της λωρίδας της Γάζας, παρά τις περί του αντιθέτου παλαιστινιακές πληροφορίες».\nΗ λωρίδα της Γάζας έγινε και πάλι πεδίο εντάσεων μετά τον θάνατο 12 Παλαιστινίων κατά την καταστροφή από το Ισραήλ μιας σήραγγας που οδηγούσε στο έδαφός του στις 30 Οκτωβρίου και πιο πρόσφατα, της αναγνώρισης από τον Ντόναλντ Τραμπ της Ιερουσαλήμ ως πρωτεύουσας του Ισραήλ.\nΠριν από τους σημερινούς θανάτους, τέσσερις Παλαιστίνιοι σκοτώθηκαν στη λωρίδα της Γάζας μετά την ανακοίνωση του Τραμπ στις 6 Δεκεμβρίου είτε σε αεροπορικές επιδρομές σε αντίποινα για τη ρίψη ρουκετών είτε από ισραηλινές σφαίρες κατά τις διαδηλώσεις κοντά στον τσιμεντένιο φράχτη, που κλείνει ερμητικά τα σύνορα του Ισραήλ με τον θύλακα.\nΤελευταία ενημέρωση: Τρίτη, 12 Δεκεμβρίου 2017, 15:55\nΠρώτη νίκη για τον Πανιώνιο, 70-66 τον Άρη


Το φαινόμενο Raynaud | Βιονευρολογικά Το φαινομενο Raynaud - ΤΟ ΦΑΙΝΟΜΕΝΟ RAYNAUD\nΕίναι ένα χαρακτηριστικό φαινόμενο που συνοδεύει αυτοάνοσα νοσήματα, νευρολογικού χαρακτήρα με έντονους πόνους των δαχτύλων των άκρων. Στη Βιονευρολογική το βλέπουμε τακτικά να συνδυάζεται με καυσαλγίες, εναλλασσόμενα με ωχρότητα ή ερυθρότητα των αγγείων και έντονους πόνους. Το φαινόμενο Raynaud είναι μια «συνηθισμένη» κλινική εικόνα, όταν είναι σε ελαφριά μορφή, έτσι ώστε δεν αξίζει την ανάλογη ιατρική προσοχή που μπορεί να οδηγήσει και σε ακραίες όμως καταστάσεις. Σχεδόν πάντα δίνεται μια θεραπευτική αγωγή, γιατί οι επώδυνες καυσαλγίες είναι ανυπόφορες.\nΔυστυχώς για την Ελλάδα δεν υφίσταται ακόμη, σε βάση ρουτίνας, η εξέταση της κίνησης των ποζιτρονίων δια της μαγνητικής τομογραφίας. Περισσότερα...


Αποικία του Χρέους: Ο φαύλος κύκλος έχει λύση;\nΟ φαύλος κύκλος έχει λύση;\nΓιατί, για κάποιο λόγο, διαχρονικά, δεν λαμβάνονται ουσιαστικά βελτιωτικές αποφάσεις, με τους κορυφαίους πολιτικούς του πλανήτη να αναλώνονται σε άσκοπες συζητήσεις με συμπεράσματα φόβου και ελπίδας που μπερδεύουν και περιορίζουν αυτούς που θα μπορούσαν να σκεφθούν;\nΣωρεία δηλώσεων το τελευταίο διάστημα από κορυφαίους αξιωματούχους του πλανήτη, που έχουν να κάνουν με την οικονομία, την πολιτική, τους κινδύνους που μας απειλούν και το μέλλον μας.\nΟ Ευρωπαίος επίτροπος για Οικονομικές και Νομισματικές Υποθέσεις Πιερ Μοσκοβισί μίλησε για λαϊκή εξέγερση στην Ε.Ε. εάν δεν αντιμετωπιστούν οι αποκλίσεις μεταξύ των χωρών-μελών.\nΟ γνωστός μεγαλοεπενδυτής Τζορτζ Σόρος μίλησε για «υπαρξιακή κρίση» και κάλεσε την Ευρώπη να επαναπροσδιοριστεί εν όψει των αυξανόμενων απειλών.\nΑυτός ο επαναπροσδιορισμός, είπε, θα πρέπει να περιλαμβάνει αξιολόγηση του παρελθόντος και να εξηγεί στους Ευρωπαίους πολίτες τι πήγε στραβά, παρουσιάζοντάς τους τις κατάλληλες προτάσεις που θα βελτιώσουν την κατάσταση (προφανώς, όπως έχει βελτιωθεί και η δική του...).\nΛίγες ημέρες νωρίτερα, ο Αμερικανός πρόεδρος Ντόναλντ Τραμπ επέκρινε το Βερολίνο, χαρακτηρίζοντας τους Γερμανούς «κακούς», με σημείο αιχμής το μακροχρόνιο πρόβλημα, το τεράστιο δηλαδή εμπορικό πλεόνασμα της Γερμανίας, που δεν θέλει να το μειώσει.\nΚαι όλα αυτά, μέσα σε ένα θολό τοπίο για την οικονομία, το παγκόσμιο εμπόριο, τη γεωπολιτική σκακιέρα, την κλιματική αλλαγή κ.λπ. και παράλληλα σε μία αγωνιώδη προσπάθεια της πολιτικής να μείνει αμετάβλητη η παιδεία και η νοημοσύνη της μεγάλης μάζας του παγκόσμιου πληθυσμού.\nΑλήθεια, ποιοι λαμβάνουν τις αποφάσεις; Και εάν τις λαμβάνουν οι πολλοί, γιατί είναι εις βάρος τους; Επίσης, κατά πόσο υλοποιούνται οι προεκλογικές υποσχέσεις των κομμάτων παγκοσμίως;\nΑυτό που παρατηρούμε είναι ότι και οι καλοί πολιτικοί δεν μπορούν να κάνουν τίποτε, με αποτέλεσμα να δημιουργούν έναν φαύλο κύκλο, από τον οποίο μάς παρουσιάζεται ότι δεν μπορούμε να ξεφύγουμε.\nΠώς λοιπόν μπορεί να δοθεί λύση στον φαύλο κύκλο; Χρειάζεται ο φόβος και η ελπίδα ή η σκέψη και η πράξη για το καλό του ανθρώπου;\nΕτικέτες Απόψεις, ΕΕ, ΗΠΑ


Νέες εξελίξεις στην υπόθεση θανάτου του Κώστα Κατσούλη\nΚρήτη | 03/03/2019 - 20:05\nΝέες δικαστικές εξελίξεις ενδέχεται να δρομολογηθούν στην υπόθεση θανάτου του 46χρονου φιλάθλου του Εθνικού Κώστα Κατσούλη, στο γήπεδο του Ηροδότου, τον Σεπτέμβριο του 2014.\nΔύο εκ των τριών καταδικασθέντων για την κατηγορία της θανατηφόρας σκοπούμενης σωματικής βλάβης προσέφυγαν στον Άρειο Πάγο, με την άσκηση αναίρεσης κατά της απόφασης του δευτεροβάθμιου δικαστηρίου.\nΠρόκειται για τον 30χρονο ο οποίος καταδικάστηκε από το Μικτό Ορκωτό Εφετείο Ανατολικής Κρήτης σε ποινή κάθειρξης 13 ετών και τον 28χρονο ο οποίος καταδικάστηκε σε ποινή κάθειρξης 12 ετών αν και στο πρωτόδικο δικαστήριο είχε αθωωθεί λόγω αμφιβολιών. Παραπέμφθηκε εκ νέου στο εδώλιο μετά από έφεση που άσκησε κατά της απαλλαγής του ο αντεισαγγελέας Εφετών.\nΣύμφωνα με δημοσιογραφικές πληροφορίες, η αίτηση αναίρεσης του 30χρονου συζητήθηκε χθες και η πρόταση του εισαγγελέα του Αρείου Πάγου είναι να γίνει δεκτή, αποδεχόμενος τους τρεις αναιρετικούς λόγους που επικαλείται η υπεράσπιση σε σχέση με την απόφαση του δευτεροβάθμιου δικαστηρίου. Η συζήτηση της αίτησης αναίρεσης του 28χρονου προηγήθηκε κατά μία εβδομάδα.\nΤις πληροφορίες αυτές επιβεβαίωσε ο συνήγορος του 30χρονου κ. Διονύσης Βέρρας, ο οποίος εκτίμησε ότι η απόφαση θα εκδοθεί σύντομα και εξέφρασε την πεποίθησή του ότι ο εντολέας του θα δικαιωθεί.\nΣτην περίπτωση αυτή η εκδίκαση της υπόθεσης σε δεύτερο βαθμό θα διεξαχθεί από την αρχή.\nΝα σημειωθεί ότι για την υπόθεση έχει καταδικαστεί από το δευτεροβάθμιο δικαστήριο και ένας 36χρονος, στον οποίο επίσης επιβλήθηκε ποινή κάθειρξης 13 ετών.\nΚατά την υπεράσπιση οι τρεις κατηγορούμενοι δεν συμμετείχαν στα επεισόδια και πολύ περισσότερο στην επίθεση κατά του Κώστα Κατσούλη. Ισχυρίζονται μάλιστα ότι κάποιοι εξ αυτών μπήκαν στη μέση για να αποτρέψουν τα επεισόδια. Ωστόσο θέση της πολιτικής αγωγής είναι ότι οι τρεις κατηγορούμενοι (όπως και άλλοι) είχαν ενεργό ρόλο στα αλλεπάλληλα χτυπήματα που δέχθηκε απρόκλητα ο άτυχος άνδρας.\nΗ πολιτική αγωγή διατυπώνει με σθένος τη θέση ότι η αιμορραγία επήλθε αφενός από τα χτυπήματα αφετέρου από την αφόρητη πίεση στην οποία βρέθηκε ο 46χρονος. Από την άλλη, η υπεράσπιση, στηριζόμενη στα ιστολογικά αποτελέσματα, μιλάει για αμυλοειδική εγκεφαλοπάθεια.\nΟ Κώστας Κατσούλης, αυτός ο «καλόκαρδος γίγαντας» όπως τον περιγράφουν όλοι, προσπάθησε να προστατεύσει με το σώμα του ηλικιωμένους και γυναικόπαιδα από την οργανωμένη επίθεση ομάδας οπαδών του Ηροδότου. Μπήκε μπροστά και έγινε «κόκκινο πανί». «Μη βαράτε, βρε παιδιά, και εγώ Κρητικός είμαι» ακούστηκε να φωνάζει μέσα στον χαμό. Αυτόπτες μάρτυρες περιγράφουν το μίσος των χτυπημάτων που δέχθηκε με τον ίδιο να προσπαθεί να αμυνθεί.


ΠΑΟ-ΠΛΑΤΑΝΙΑΣ 0-1 | ENA CHANNEL\nΉττα-σοκ για τον ΠΑΟ, «διπλό» παραμονής για τον Πλατανιά\nΣτον… κάλαθο των αχρήστων πέταξε το Σάββατο ο Παναθηναϊκός την ευκαιρία να πιάσει τον ΠΑΣ Γιάννινα στην πέμπτη θέση της βαθμολογίας.\nΟι «πράσινοι» δεν μπόρεσαν να εκμεταλλευτούν το στραβοπάτημα (1-2) του «Άγιαξ» της Ηπείρου στο Ηράκλειο νωρίτερα, καθώς υπέστησαν ήττα-σοκ στο ΟΑΚΑ με 1-0 σκορ από τον Πλατανιά, παραμένοντας έτσι στο -3 από την ομάδα του Χριστόπουλου.\nΤο γκολ που έκρινε το ματς και χάρισε το πολύτιμο τρίποντο στους Χανιώτες το σημείωσε μόλις στο 4ο λεπτό ο Ναζλίδης.\nΑυτή ήταν η τρίτη νίκη σε ισάριθμους αγώνες κόντρα στους «πράσινους» για το «ερυθρόλευκο τριφύλλι», που ουσιαστικά με αυτή τη νίκη «σφράγισε» την υπόθεση-παραμονή (έφτασε τους 33 βαθμούς).\nΧρήζει ειδικής μνείας το γεγονός ότι τον αγώνα παρακολούθησε και ο Γάλλος πρώην αστέρας του διεθνούς ποδοσφαίρου, Ερίκ Καντονά, ο οποίος βρίσκεται στην χώρα μας για τα γυρίσματα ενός ντοκιμαντέρ σχετικά με τα παραδοσιακά ντέρμπι.\nΜε τους καλύτερους οιωνούς ξεκίνησε το ματς για τον Πλατανιά, καθώς προηγήθηκε μόλις στο 4, παγώνοντας το ΟΑΚΑ.\nΣτην πρώτη τους επιθετική προσπάθεια οι «ερυθρόλευκοι» έκαναν το 0-1, όταν ο Κανακούδης σέντραρε και ο Ναζλίδης με δυνατή, ανάγκασε τον Καρνέζη να μαζέψει την μπάλα από τα δίχτυα του.\nΣτην συνέχεια, οι παίκτες του Παναθηναϊκού πήραν τον έλεγχο του αγώνα και είχαν συντριπτικά την κατοχή μπάλας, χωρίς όμως να καταφέρουν να φτάσουν στην ισοφάριση.\nΟ Ζέκα στο 8` σούταρε με καλές προϋποθέσεις, η μπάλα κόντραρε σε αμυντικούς και κατέληξε κόρνερ, ενώ στο 20` ο Κηπουρός μπλόκαρε την μπάλα από την κεφαλιά του Εσπάρθα.\nΣτο 34`, ο Σπυρόπουλος έκανε παράλληλη σέντρα προς την περιοχή των Χανιωτών, όμως κανένας συμπαίκτης του δεν βρέθηκε στην πορεία της μπάλας και στο επόμενο λεπτό ο Μαυρίας σούταρε από καλή θέση, αλλά ο Κηπουρός απομάκρυνε με υπερένταση σε κόρνερ.\nΑυτή ήταν και η τελευταία αξιόλογη φάση του πρώτου 45λεπτου, ενώ στο δεύτερο ημίχρονο, οι γηπεδούχοι μπήκαν δυνατά με στόχο να ανατρέψουν το σκορ.\nΈτσι, επέβαλλαν πλήρως τον ρυθμό τους και έπαιζαν τον Πλατανιά στα 2/3 του γηπέδου, όμως δεν μπόρεσαν να διασπάσουν την αμυντική λειτουργία των φιλοξενούμενων, είτε λόγω δυστοκίας των επιθετικών, είτε λόγω ικανοτήτων του Κηπουρού, που στο 56`, στο 61` και στο 82` απέκρουσε τα σουτ του Κουίνσι.\nΌσο περνούσε η ώρα, οι παίκτες του Αναστασιάδη ισορρόπησαν τον ρυθμό του αγώνα και δεν δυσκολεύθηκαν να κρατήσουν τους γηπεδούχους μακρυά από την περιοχή του Κηπουρού, φεύγοντας απ΄το ΟΑΚΑ με τρεις βαθμούς που ισοδυναμούν με εξασφάλιση της παραμονής στην Σούπερ Λίγκα.\nΌσον αφορά τον Παναθηναϊκό, απογοήτευσε για ακόμη μία φορά, γνώρισε την τρίτη εντός έδρας ήττα του κι εξακολουθεί να «δίνει μάχη» για μία θέση στο Γιουρόπα Λιγκ.\nΗ τελευταία αξιόλογη φάση του αγώνα, ανήκει στους φιλοξενούμενους και σημειώθηκε στο 84ο λεπτό, όταν ο Καρνέζης απέκρουσε ασταθώς σουτ του Ποτουρίδη έξω από την περιοχή και ο επερχόμενος Αναστασάκος έχασε το κοντρόλ και μαζί την ευκαιρία να χρισθεί σκόρερ.\nΚίτρινες: Μαρίνος, Ζέκα – Κανακούδης, Μαραγκουδάκης\nΠαναθηναϊκός (Φάμπρι): Καρνέζης, Σπυρόπουλος, Μαρίνος, Μπουμσόνγκ, Τριανταφυλλόπουλος, Βιτόλο, Ζέκα, Μαυρίας (69` Ντίνας), Εσπάρθα (46` Κουίνσι), Καζιγιάμα, Τοτσέ (46` Φιγκερόα).\nΠλατανιάς (Αγγελος Αναστασιάδης): Κηπουρός, Δημήτρης, Ποτουρίδης, Κανακούδης, Αναστασάκος, Μπέλιτς (40` Δέντσας), Ναζλίδης, Αγκιλέρα, Τετέ (60` Μαραγκουδάκης), Στόλερ, Γιάννου (72` Γιακουμάκης).


Tupperware: Ένα μοντέλο πωλήσεων για την ανεξαρτησία των γυναικών\nΗ καθημερινή ρουτίνα μας στο σπίτι περιλαμβάνει το συμμάζεμα της κουζίνας και την οργάνωση των τροφίμων με τη βοήθεια πολύχρωμων, πολλαπλών μεγεθών δοχείων.\nΕίναι τα ίδια δοχεία που μας εξυπηρετούν ώστε να πάρουμε το σπιτικό φαγητό μαζί μας στη δουλειά, να φροντίσουμε για τη διατροφή των παιδιών μας κατά τη διάρκεια της σχολικής ημέρας, ακόμα και να αποθηκεύσουμε εκείνα τα «μασουράκια» για ράψιμο!\nΌμως, είναι τόσο απλή η ιστορία ενός τέτοιου δοχείου και από από που ξεκινά;\nΗ διαδρομή στην ιστορία της Tupperware\nΗ Tupperware, είναι το Brand με το πιο γνωστό όνομα παγκοσμίως στην αποθήκευση τροφίμων, που συμβολίζει τον οικιακό και υγιεινό τρόπο ζωής.\nΓια την εταιρεία, η ιστορία ξεκινά 82 χρόνια πριν από ένα… κουτί μπογιάς!\nΉταν αρχές της δεκαετίας του 1940 όταν ο χημικός μηχανικός Earl Tupper, πάνω στην καθημερινή εργασία του ως δημιουργός καλουπιών στο εργοστάσιο πλαστικών του Leominster της Μασαχουσέτης, είχε μια ιδέα που θα άλλαζε για πάντα τον τρόπο αποθήκευσης των τροφίμων (και όχι μόνο).\nΟ Tupper αποφάσισε να ιδρύσει την «Tupperware», σχεδιάζοντας το πρώτο προϊόν της: ένα αεροστεγές καπάκι για πλαστικά δοχεία αποθήκευσης, όπως αυτό που υπήρχε στα κουτιά μπογιάς. Βασικός στόχος αυτής της κίνησης του Tupper ήταν να βοηθήσει τις κουρασμένες, από τον πόλεμο, οικογένειες να εξοικονομήσουν χρήματα από τη δαπανηρή σπατάλη τροφίμων.\nΤο καπάκι σχεδιάστηκε έτσι ώστε να είναι ανθεκτικό, εύκαμπτο, άοσμο και από μη τοξικό πλαστικό, ενώ είχε ως σκοπό να διατηρεί τα τρόφιμα φρέσκα.\nΑυτό το πρώτο προϊόν του Earl Tupper με την ονομασία «Tupper Seal», πήρε «σάρκα και οστά» το 1938, μένοντας όμως στα ράφια για καιρό, αφού ο κόσμος δεν μπορούσε να καταλάβει πως να το χρησιμοποιήσει.\nΗ “WISE” κίνηση του δημιουργού της Tupperware\nΚαθ’ όλη τη διάρκεια της ύφεσης του προϊόντος, ο Tupper επέμενε τόσο στην προσπάθειά του να βοηθήσει νοικοκυριά όσο και στην επιθυμία του να μεταμορφώσει την οικονομικά επισφαλή ζωή του.\nΈτσι, το 1947 αποφάσισε να επικεντρωθεί στη βελτίωση της καθημερινότητας, βγάζοντας στο προσκήνιο τις γυναίκες-νοικοκυρές. Για να πετύχει το σχέδιο αναγνωρισιμότητας των προϊόντων του, έπρεπε να κάνει μια κίνηση-ματ.\nΚι αυτή δεν ήταν άλλη, από το να «επιστρατεύσει» μια γυναίκα. Όχι όμως μια οποιαδήποτε γυναίκα!\nΗ Brownie Wise, μια διαζευγμένη ανύπαντρη μητέρα, με εκπαίδευση δημοτικού αλλά εξαιρετικές δεξιότητες στις πωλήσεις, ανέλαβε τη θέση της γενικής διευθύντριας πωλήσεων του τότε νεοσύστατου τμήματος της Tupperware. Η επιπρόσθετη διαισθητική ιδιοφυΐα της στο marketing της εποχής, συνέβαλε ώστε η εταιρεία να χτίσει μια ολόκληρη αυτοκρατορία!\nΟ Tupper ξεχώρισε το πηγαίο ταλέντο της Wise, ενώ η ίδια αναγνώρισε την αξία των γυναικών όχι μόνο για τις μαγειρικές ικανότητές τους και τη σωστή χρήση οικιακών σκευών, αλλά και ως μια ισχυρή δύναμη πωλήσεων.\nΗ ίδια σχεδίασε μια καινοτόμο στρατηγική πωλήσεων και marketing, αφού εισήγαγε την έννοια των «πωλησιακών πάρτυ».\nΣε αυτά τα πάρτι η Brownie Wise εκπαίδευε έναν μικρό «στρατό κυριών» ώστε να γίνονται μεταπωλήτριες των προϊόντων, επιβραβεύοντας τις με δώρα, όπως σύγχρονες συσκευές, αλλά και «κοινωνικό status», προσκαλώντας τις στους ετήσιους εορτασμούς πωλήσεων που λάμβαναν χώρα στα κεντρικά γραφεία της εταιρείας.\nΟ τρόπος με τον οποίο έκανε τις εκπαιδεύσεις η Wise, ήταν μοναδικός! Πετούσε το πλαστικό σε όλο το δωμάτιο για να δείξει ότι δεν έσπασε και έκανε τη διαδικασία τόσο διασκεδαστική, ώστε οι μαθητευόμενες κατέληγαν να περνούν ευχάριστα, καθώς συμμετείχαν στην εκπαίδευση.\nΈτσι, δημιούργησε μια ομάδα ευαγγελιστών πρόθυμων να εκπαιδεύσουν άλλες γυναίκες, καλώντας τις σε ένα πωλησιακό πάρτυ στο σπίτι τους.\nΤο τέλος εποχής ενός Dream-Team\nΜέχρι τα τέλη της δεκαετίας του ‘40 οικιακά περιοδικά, όπως το House Beautiful, αποκάλεσαν τα σχέδια της Tupperware “Fine Art for 39 Cents”, ενώ το 1947 κατοχυρώθηκε και το δίπλωμα ευρεσιτεχνίας για τα προϊόντα της εταιρείας.\nΤρία χρόνια αργότερα, με την Tupperware να χαρακτηρίζεται πλέον ως κορυφαία οικιακή επωνυμία υπό την καθοδήγησή της, η Wise έγινε η πρώτη γυναίκα-εξώφυλλο του περιοδικού Business Week (το σημερινό, Bloomberg Businessweek).\nΑν και ήταν μια εξέχουσα προσωπικότητα όμως, η Brownie Wise ήταν επίσης μια businesswoman σε μια εποχή που δεν προήγαγε επαγγελματικά το φύλο της. Επέμενε στο να φτιάξει τον δικό της τρόπο λειτουργίας της επιχείρησης, χωρίς συναδέλφους ή μέντορες στο πλευρό της και αυτό σταδιακά την οδήγησε σε κάποια λάθη.\nΚαθώς περνούσε ο καιρός, η Wise και ο Tupper έρχονταν συχνά σε ρήξη για τη στρατηγική και τη διαχείριση της εταιρείας, ώσπου στα τέλη της δεκαετίας του 1950, ο Tupper πήρε την απόφαση να πουλήσει την επιχείρηση… και όχι στη Brownie Wise!\nΤον Ιανουάριο του 1958, αυτός και το διοικητικό συμβούλιο απέλυσαν τη Wise, η οποία δεν είχε σε ισχύ επίσημη σύμβαση. Η υπόθεση πήγε δικαστικά και η ίδια έλαβε μια εφάπαξ πληρωμή μισθού ενός έτους, ύψους περίπου 30.000$. Στη συνέχεια, ίδρυσε και εργάστηκε σε εταιρείες καλλυντικών που χρησιμοποιούσαν το ίδιο είδος τεχνικών απευθείας πώλησης, αλλά καμία από αυτές δεν κατάφερε να ξεχωρίσει όσο η Tupperware.\nΟ Tupper τελικά πούλησε την εταιρεία στις αρχές του 1958 για 16 εκατομμύρια δολάρια, στη φαρμακοβιομηχανία Rexall.\nΗ «επεκτατική πολιτική» της Tupperware\nΗ εμπειρία των γυναικών μέσα από τις εκπαιδεύσεις της Tupperware, τους άλλαξε τη ζωή. Η άμεση πώληση έγινε τόσο μεγάλη επιτυχία που έκανε το Brand να σταματήσει τελικά τις λιανικές πωλήσεις εντελώς και να λειτουργήσει μόνο σε σύστημα άμεσης πώλησης .\nΤα προϊόντα της Tupperware έκαναν το ντεμπούτο τους στην Ινδία το 1996 και ήρθαν αμέσως «πρόσωπο με πρόσωπο» με πολύ παραδοσιακές –και συχνά άκαμπτες– συνήθειες των ντόπιων. Μέχρι τότε στην Ινδία, ανάλογα με την οικονομική ευρωστία της οικογένειας, το μαγείρεμα και η αποθήκευση γίνονταν σε τσίγκινα, αλουμίνια, γυάλινα, χαλύβδινα ή χάλκινα δοχεία.\nΗ εταιρεία εισέβαλε σε αυτή την αγορά με υλικά όπως γυαλί και μέταλλο, παρουσιάζοντας μια σειρά από υψηλής ποιότητας, ελαφριά, ανθεκτικά στη σκουριά και τη φθορά, πολύχρωμα, αεροστεγή, κομψά προϊόντα που διατηρούσαν τα τρόφιμα φρέσκα για μεγαλύτερο χρονικό διάστημα, αποφεύγοντας έτσι την όποια σπατάλη.\nΗ στρατηγική εισόδου της στην Ινδία ήταν απλή και δεν ήταν άλλη από την τεχνική των απευθείας πωλήσεων. Αυτό βοήθησε την Tupperware να κρατήσει υπό έλεγχο τις τιμές, αφού δεν είχε ανάγκη κάποιον μεσάζοντα. Δημιούργησε δε, ακόμα ένα κοινωνικό δίκτυο καταναλωτών που μπορούσε να επηρεάσει τις πωλήσεις μέσα από το ίδιο του το σπίτι.\nΣήμερα, η εταιρεία πραγματεύεται δημόσια και ευδοκιμεί στην παγκόσμια αγορά. Πωλείται σε σχεδόν 100 χώρες και εξακολουθεί να προσφέρει το “American Dream” στις γυναίκες στον αναπτυσσόμενο κόσμο.\nΣτην Ελλάδα η Tupperware έφτασε το 1964, ενώ από το 1967 λειτουργεί στη Θήβα 1 από τα 4 Ευρωπαϊκά εργοστάσιά της (Βέλγιο, Ελλάδα, Πορτογαλία και Γαλλία).\nΜια αποτελεσματική στρατηγική πωλήσεων με κοινωνικό αντίκτυπο\nΗ εταιρεία με το μοντέλο πωλήσεων που εφηύρε, δεν χρειάστηκε ποτέ να επενδύσει σε καταστήματα. Τα πάρτυ της εξακολουθούν να λαμβάνουν χώρα (τουλάχιστον στην προπανδημική εποχή), κάτι που μας αποδεικνύει ότι η τακτική απευθείας πώλησης παραμένει λειτουργική και κερδοφόρα.\nΗ είσοδος της Tupperware ήρθε ως ευκαιρία για πολλές γυναίκες που προσπαθούσαν να συμπληρώσουν το εισόδημα των οικοκυρικών. Χωρίς κανένα εμπόδιο που να σχετίζεται με την εκπαίδευση ή την οικονομική κατάσταση, οι γυναίκες μετατράπηκαν σε άτομα με αυτοπεποίθηση, κέρδισαν σεβασμό αλλά και την οικονομική ανεξαρτησία τους.\nΗ ιστορία της Tupperware, λοιπόν, δεν αφορά απλά σε μια επιχείρηση που πουλάει μαγειρικά σκεύη. Εκπροσωπεί ένα Brand που έχει ενδυναμώσει τις γυναίκες ώστε να ξεδιπλώσουν τις πραγματικές τους δυνατότητες, να δουν τη ζωή διαφορετικά και να γίνουν οικονομικά ανεξάρτητες.\nΗ Tupperware κατάφερε μέσα σε μία 10ετία κάτι που μεγαλύτερα Brands προσπάθησαν τα τριπλάσια χρόνια να επιτύχουν: να δημιουργήσει μια θέση στην κουζίνα μας αλλά και στην καρδιά μας.\nΑν σε ενδιαφέρουν οι πωλήσεις, εδώ θα βρεις την πρότασή μας για 4 βιβλία που θα σε βοηθήσουν να τις καταλάβεις και να πας την τακτική σου στο επόμενο επίπεδο.\nΑν θέλεις να λαμβάνεις άρθρα σαν αυτό, απευθείας στο email σου, μπορείς να κάνεις την εγγραφή σου στο newsletter μας.


Project Monsoon: Τοιχογραφίες στους δρόμους της Σεούλ εμφανίζονται με την βροχή\n| Street Art, Εικαστικά, Πόλη\nΜαγευτικές τοιχογραφίες εμφανίζονται, καθώς τα νερά της βροχής τρέχουν στα στενά και τους δρόμους στη Σεούλ. Ένα πρωτότυπο και πανέμορφο εγχείρημα.\nΤο ινστιτούτο της Pantone, o κορυφαίος οργανισμός χρωματολογίας, έτρεξε πρόσφατα μία συνεργασία με τους σχεδιαστές και τους σκηνοθέτες της Σχολής του Ινστιτούτου Τέχνης του Σικάγο. Ο σκοπός του project ήταν να μεταμορφωθούν οι δρόμοι της Σεούλ, της πρωτεύουσας της Νότιας Κορέας, κατά τη διάρκεια της δυσοίωνης εποχής των μουσώνων.\nΤο εγχείρημα έλαβε το όνομα Project Monsoon, ξεκινώντας με τη δημιουργική του ομάδα να ζωγραφίζει τους σκοτεινούς δρόμους της Σεούλ με υδροχρωματικό χρώμα. Πρόκειται για έναν τύπο χρώματος που αλλάζει από διαφανές σε αδιαφανές όταν βραχεί. Οι πολύχρωμες τοιχογραφίες είναι εμπνευσμένες από τον πολιτισμό της Νότιας Κορέας και τα έθιμα της Ανατολικής Ασίας, τα οποία επικεντρώνονται στα νερά του ποταμού και την κομψή ροή του. Αυτό ακριβώς επιθυμούσαν να αποτυπώσουν οι σχεδιαστές στα δημόσια έργα τέχνης τους. Αυτά τα πλούσια κομμάτια, στη συνέχεια παρουσιάζονται απροσδόκητα καθώς πέφτει βροχή από τον γκρίζο ουρανό και τα σταγονίδια νερού έρχονται σε επαφή με το έδαφος.\nΟι πινελιές τέχνης που εμφανίζονται τις μουντές μέρες στους περαστικούς, τους χαρίζουν ένα χαμόγελο, καθώς ένας υποβρύχιος κόσμος γεμάτος ψάρια και χελώνες ζωντανεύει μπροστά στα μάτια τους. Δεδομένου ότι μπορεί να βρέχει έως και τρεις εβδομάδες συνεχόμενα κατά τη διάρκεια της εποχής των μουσώνων, οι κάτοικοι της Σεούλ θα έχουν κάτι να αναμένουν, όποτε βρεθούν με τις ομπρέλες τους στο χέρι.\nΠηγή και φωτογραφίες: School of the Art Institute of Chicago\nΤο χρώμα του 2021 από την Pantone είναι εδώ!\nPrevΠΡΟΗΓΟΥΜΕΝΟΤο τούρκικο Ethos κάτι έχει να μας πει\nΕΠΟΜΕΝΟ«Η Αγάπη Είναι Παράξενη» θα ραγίσει τις καρδιές μας απόψε το βράδυNext


Νότιος όμιλος... σημειώσατε Χ | Contra.gr\nΝότιος όμιλος... σημειώσατε Χ\nΜε ισοπαλίες συνέχισαν στο πρωτάθλημα οι τρεις πρωτοπόροι του βαθμολογικού πίνακα του Νότιου Ομίλου της Γ΄Εθνικής κατηγορίας ποδοσφαίρου.\nΘα πρέπει να σημειωθεί οτι οι ισοπαλίες είχαν την τιμητική τους στις αναμετρήσεις του Νότιου Ομίλου, καθώς τα έξι από τα οχτώ παιχνίδια έληξαν χωρίς νικητή. Ο Μεσσηνιακός τα βρήκε σκούρα απέναντι στον πάντα αξιόμαχο Απόλλωνα Σμύρνης και μάλιστα βρέθηκε πίσω στο σκορ. Τελικά η ομάδα του Εντουάρντο Αμορίν κατάφερε να ισοφαρίσει το σκορ και να πάρει τον βαθμό της ισοπαλίας.\nΑπόλλων Αθηνών-Μεσσηνιακός 1-1\nΡόδος-Αγιος Δημήτριος 0-0\nΑστέρας Τρίπολης-Διαγόρας Ρόδου 0-0\nΛήλας Βασιλικού-Βύζας Μεγάρων 1-0\n* Ρεπό: Ιωνία Χανίων\nΤο στραβοπάτημα του Μεσσηνιακού δεν κατάφερε να εκμεταλλευτεί ο Αστέρας Τρίπολης. Η ομάδα της Πελοποννήσου φιλοξένησε τον Διαγόρα, όμως καμία από τις δύο ομάδες δεν κατάφερε να πετύχει κάποιο τέρμα στη διάρκεια του ενενηντάλεπτου, παρά το γεγονός οτι οι γηπεδούχοι είχαν την υπεροχή σε όλη τη διάρκεια της αναμέτρησης.\nΜε το ίδιο σκορ έληξε και η συνάντηση της Θύελλας Πατρών με τον Ατσαλένιο, με τους φιλοξενούμενους να χάνουν μεγάλη ευκαιρία να για να πλασαριστούν στη δεύτερη θέση της βαθμολογίας. Ευρεία νίκη με 3-0 πέτυχε ο Αχαρναϊκός στην έδρα της Αχαϊκής. Μια νίκη που δίνει τεράστια βαθμολογική ανάσα στην ομάδα του Αντώνη Κασδοβασίλη, καθώς πριν την συγκεκριμένη αναμέτρηση βρισκόταν στην δωδέκατη θέση με πέντε βαθμούς.\nΤο Κερατσίνι συνέχισε τις κακές του εμφανίσεις και την πλήρωσε γι’ ακόμη μια φορά με ήττα μέσα στην έδρα του. Ο Αιολικός ήταν αυτός που πήρε τους τρεις βαθμούς με γκολ του Ιβανίσεβιτς στο 21ο λεπτό. Στην Χαλκίδα ο Λήλας επικράτησε με 1-0 του Βύζαντα Μεγάρων ο οποίος δεν κατάφερε να συνεχίσει τις καλές του εμφανίσεις μετά το 3-0 της προηγούμενης αγωνιστικής επί του Κερατσινίου. Με αυτή τη νίκη ο Λήλαντας βρίσκεται στην Τρίτη θέση της βαθμολογίας μαζί με τον Ατσαλένιο.\nΠαιχνίδι χωρίς θέαμα και λιγοστές φάσεις στην Ρόδο, όπου η ομώνυμη ομάδα και ο Άγιος Δημήτριος αρκέστηκαν στην λευκή ισοπαλία. Τέλος στο Αγρίνιο ο Παναιτωλικός αναδείχθηκε ισόπαλος 1-1 με τον Εθνικό.


Ημερολογιο Αποδημιας: Αναχώρηση από την Πατρίδα\nΗ πρόσφατη επίσκεψή μου στην Πατρίδα έγινε με αφορμή ένα θλιβερό γεγονός, την Κοίμηση του σεβαστού μου Μητροπολίτου Αργολίδος κυρού Ιακώβου.\nΗ αναχώρηση από την Πατρίδα όμως είναι από μόνο του ένα δυσάρεστο γεγονός, που μας γεμίζει -ιδιαίτερα εμάς τους Αποδήμους- με μεγάλη θλίψη και πικρία.\nΤίποτα δεν είναι ομορφότερο και γλυκύτερο επί γης από την Πατρίδα, η οποία κρατά στους κόλπους της την οικογένεια, τον πολιτισμό, αλλά βέβαια και τη γνησιότητα της Ορθόδοξης Πίστης μας.\nΤα συναισθήματα, όταν αρχίζει το αεροπλάνο να τροχοδρομεί και κατόπιν να απογειώνεται, είναι απερίγραπτα.\nΌπως υψώνεται το σιδερένιο πουλί προς τον ουρανό, αισθάνεται κανείς ότι πέφτει κάτι δικό του και μένει πίσω και κυλάει πάνω στα ιερά χώματα, ή βυθίζεται ως πνευματική άγκυρα στα γαλανά νερά της βυζαντινής θάλασσάς μας.\nΌπως και νάχει, κάτι δικό μας, κάτι πολύτιμο, ένα μέρος της καρδιάς μας, μένει εκεί πίσω και περιμένει την επιστροφή για να ενωθεί με το διχασμένο είναι μας.


Τραβηχτά επιχρίσματα - decobook.gr\nγράφει η Μαρία Κακουλίδου - Μηχανικός　Ανακαίνισης και Αποκατάστασης Κτιρίων\nΥπάρχουν ακόμα κτίρια στο κέντρο της Αθήνας αλλά και σε άλλες πόλεις που διατηρούν ακόμα στοιχεία Νεοκλασικού ρυθμού.\nΚατοικίες απλές των μέσων και φτωχότερων Αθηναίων, που έφεραν ωστόσο κάτι από τη διακοσμητική τάση της εποχής, ένα γείσο, κάποιο ανάγλυφο κόσμημα, ένα διακοσμητικό θέμα, ακροκέραμα. Τα περισσότερα στέκουν αγέρωχα, μισοερειπωμένα μέχρι να αποκατασταθούν ή να κατεδαφιστούν.\nΈνα από τα πιο ενδιαφέροντα θέματα των διατηρητέων κτιρίων είναι οι προεξοχές των κονιαμάτων. Πώς όμως έφτιαχναν αυτές τις προεξοχές?\nΑπό τραβηχτό επίχρισμα γινόταν ότι προεξείχε από τα τριπτά επιχρίσματα δηλαδή όλα τα σχέδια που προεξείχαν, οι λεγόμενες κορνίζες στα ανοίγματα, τα γείσα, η χαρακτηριστική ταινία διαχωρισμού του ισογείου από τον όροφο, οι ψευτοπαραστάδες, τα κιονόκρανα, τα θωράκια, οι σταγόνες κλπ.\nΤο τραβηχτό επίχρισμα δημιουργείται πριν την τελική στρώση των τριπτών- τριβιδιστών επιχρισμάτων με μαρμαροκονία. Αφού λοιπόν έχει τελειώσει το πρώτο χέρι (πεταχτό) επίχρισμα, για να κατασκευάσει ο τεχνίτης τα τραβηχτά πρέπει να τοποθετήσει οδηγούς στο σημείο που θα γίνει το τραβηχτό και να χαράξει το σχέδιο σε λαμαρίνα ή σε ξύλο όπως παλαιότερα. Έπειτα, στρώνει μία παχιά στρώση από σοβά ανάμεσα στους οδηγούς και μετά τοποθετώντας επάνω στους οδηγούς τη λαμαρίνα «τραβάει» το σοβά προς την κατεύθυνση που εκείνος ορίζει δημιουργώντας έτσι το σχέδιο (αυτό μπορεί να χρειαστεί και επανάληψη ανάλογα με το πόσο προεξέχει το τμήμα). Αφού στεγνώσει φτιάχνει ένα πιο ρευστό επίχρισμα (τσιμέντο – νερό) το οποίο κατά τον ίδιο τρόπο το τοποθετεί πάνω στο υπάρχον τραβηχτό και τέλος την στρώση από πούδρα μάρμαρο και τσιμέντο ώστε να μπορεί να γίνει λείο. Έπειτα ακολουθεί καλό τρίψιμο της επιφάνειας ώστε να μην ρηγματωθεί.\nΌταν τα τραβηχτά προεξέχουν πάνω από 20 εκ από την όψη τότε βλητρώνουν οπλισμό ή ακόμα χτίζουν με τούβλα όπως παλιά ώστε να μην υπάρχει πολύ βάρος στο προεξέχον τμήμα.\nΈνα ακόμα ενδιαφέρον κομμάτι της όψης είναι οι περίτεχνες φιγούρες που παριστάνουν ανθέμια, αγγέλους κλπ. Αυτά συνήθως ήταν γύψινα κατασκεύαζαν το πατρόν έκαναν την χύτευση με γύψο και όταν στέγνωνε το τοποθετούσαν στην όψη του κτιρίου γι αυτό το λόγο δεν αντέχουν στο χρόνο.\nΟι σταγόνες γίνονταν και αυτές με το τραβηχτό επίχρισμα αρκεί λίγο πριν στεγνώσει να αφαιρούσαν από την λωρίδα εναλλάξ ίσα κομμάτια ώστε να δημιουργηθούν τα κενά.\nΟι γεισίποδες και τα ακροκέραμα συνήθως είναι κεραμικά και απλά βάφονταν.


drapetsonavolley: ΕΥΡΥΑΛΗ - ΔΡΑΠΕΤΣΩΝΑ 3-0 ΣΤΟΥΣ ΠΑΙΔΕΣ\nΜε εκτός έδρας ήττα από τον ΑΓΟΓ ΕΥΡΥΑΛΗ με 3-0 (25-08, 25-15, 25-17) σε 54΄, συνέχισε στο πρωτάθλημα το τμήμα των παίδων μας.\nΗ ομάδα μας, είχε μέτρια απόδοση και δεν κατάφερε να βρει τις λύσεις απέναντι στην ανώτερη Ευρυάλη, η οποία έπαιρνε από νωρίς διαφορές στο σκορ, φτάνοντας εύκολα στο τελικό 3-0.\nΜόνο στο 3ο σετ, είμασταν κοντά στο σκορ με 12-10, 20-16 και σε εκείνο το σημείο η Ευρυάλη με τελικό σερί 5-1, έφτασε στο 3-0.\nΆριστη η διαιτησία της κας. Λιάκου και του κ. Γεωργιάδη.\nΕΥΡΥΑΛΗ: (Μαγκλάρας) Καλλέργης, Σαμοθράκης Κ. - Π., Χιλιαδάς, Σαμοθράκης Α. - Σ., Τζώρτζης, Κοπιτάς / Αβράμπος, Σαμοθράκης Δ.\nΔΡΑΠΕΤΣΩΝΑ: (Αρματάς) Ανέστης, Τσουλφάς, Θεοδωρόπουλος, Αντωνόπουλος, Μαρούσης, Τέντης, Κιάρι (λ), Κωστάλογλου, Βεζύρης, Περιμένης.\n1. ΑΕ ΑΡΜΕΝΙΚΗ (30-03) 30\n2. ΟΛΥΜΠΙΑΚΟΣ ΣΦΠ (30-04) 30\n3. ΑΓΟΓ ΕΥΡΥΑΛΗ (23-15) 20\n4. ΑΣ ΑΚΑΔΗΜΟΣ (19-17) 18\n6. ΓΣ ΠΑΝΙΩΝΙΟΣ (11-25) 10\n7. ΔΑΣ ΔΡΑΠΕΤΣΩΝΑΣ (02-33) 00


Η σημασία της πρωτεΐνης για τον οργανισμό μας | Η τροφή μας το φάρμακό μας\nΗ πρωτεΐνη είναι απαραίτητη για κάθε ζωντανό οργανισμό για τους διαρθρωτικούς και λειτουργικούς σκοπούς του. Ποιες είναι όμως οι λειτουργίες της, πώς συνδυάζεται στη διατροφή μας και ποιες τροφές την περιέχουν;\nΗ πρωτεΐνη είναι απαραίτητη για τον οργανισμό μας, όμως χρειαζόμαστε επίσηςυδατάνθρακες, βιταμίνες, ανόργανα άλατα, αντιοξειδωτικά, φυτοχημικά και υγιή έλαια για την εύρυθμη λειτουργία του. Μια ισορροπημένη διατροφή με μια σειρά από πλήρη τρόφιμα είναι απαραίτητη για ένα υγιές σώμα.\nOι πρωτεΐνες είναι τάξη θρεπτικών υλών με ιδιαίτερη σημασία για τους ζωντανούς οργανισμούς, γιατί αποτελούν την κύρια δομική ύλη τους. Για τον άνθρωπο π.χ. το 85% περίπου των στερεών συστατικών του σώματός του αποτελείται από πρωτεΐνες.\nΟι πρωτεΐνες της τροφής χρησιμοποιούνται:\n• Για τη διατήρηση και αναπλήρωση των καταναλισκομένων ή κατεστραμμένων πρωτεϊνών του οργανισμού. Mε τον τρόπο αυτό, αφ’ ενός διατηρούνται τα συστατικά του σώματος σε ώριμους οργανισμούς, π.χ. αναπληρώνεται η εξωτάτη στοιβάδα της επιδερμίδας, τα νύχια, οι τρίχες κλπ, αφ’ ετέρου αυξάνονται οι αναπτυσσόμενοι οργανισμοί.\n• Για τη συμμετοχή στη σύνθεση διαφόρων απαραίτητων ενώσεων πρωτεϊνικής ή μη φύσεως, όπως ένζυμα, ορμόνες, νουκλεϊνικά οξέα χρωστικές κλπ.\n• Για την παροχή ενέργειας με την οξείδωση της περίσσειάς τους.\nAν όμως υπάρχουν ανάγκες του οργανισμού σε ενέργεια, τότε καλύπτονται μερικά μόνο οι παραπάνω δύο περιπτώσεις.\nEπειδή ο οργανισμός δεν μπορεί πάντα να συνθέτει τις πρωτεΐνες (αμινοξέα) από άλλες θρεπτικές ύλες και λόγω της ιδιαίτερης σημασίας τους, σε αντίθεση με τις λιπαρές ύλες και τους υδατάνθρακες,\n• αφ’ ενός απαιτείται μια “ελάχιστη ημερήσια ποσότητα πρωτεΐνης”\n• αφ’ ετέρου και κάποια ορισμένη – σε ευρέα όρια – ποιοτική σύσταση αυτής της πρωτεΐνης δηλαδή πρέπει να προσλαμβάνεται με την τροφή ικανή ποσότητα από τα απαραίτητα, αμινοξέα τα οποία δεν μπορεί να συνθέσει ο οργανισμός)\nTο ελάχιστο ποσό της ημερήσιας απαραίτητης ποσότητας πρωτεΐνης που πρέπει να λαμβάνεται από την τροφή είναι περίπου 1 g / Kg βάρους του σώματος.\n• Bέβαια, μια καλή διατροφή προϋποθέτει μεγαλύτερη λήψη πρωτεϊνών, δηλαδή 70 – 90 g ανά ενήλικα άνθρωπο.\n• H μισή ποσότητα από την πρωτεΐνη αυτή πρέπει να είναι ζωϊκής προέλευσης, για να προσφέρονται έτσι στον οργανισμό τα απαραίτητα αμινοξέα.\nΣτη φύση, αν και οι πρωτεΐνες είναι διαδεδομένες, δεν περιέχουν όλες τα απαραίτητα για τον άνθρωπο αμινοξέα, σε ικανοποιητικές ποσότητες.\n• Έτσι διακρίνονται σε μη πλήρεις πρωτεΐνες αν στις πρωτεϊνες λείπουν κάποια απαραίτητα αμινοξέα, και πλήρεις πρωτεϊνες, αν δεν τους λείπουν απαραίτητα αμινοξέα.\n• Πλήρεις πρωτεΐνες περιέχονται κυρίως σε ζωϊκά τρόφιμα, ενώ\n• τα φυτικά τρόφιμα περιέχουν σχεδόν πάντα μη πλήρεις πρωτεΐνες.\n• Eξαίρεση εδώ είναι η γλουτενίνη και οι πρωτεΐνες της σόγιας, που είναι πλήρεις πρωτεΐνες αν και περιέχονται σε φυτικά τρόφιμα.\nΟι πρωτεΐνες που τα απαραίτητα αμινοξέα τους έχουν παραπλήσια σύσταση με εκείνες του ανθρώπινου σώματος έχουν μεγαλύτερη αξία για τον οργανισμό από άλλες πρωτεΐνες που δεν πληρούν την παραπάνω συνθήκη. Aντίστοιχα, και οι τροφές που έχουν τέτοιες πρωτεΐνες έχουν μεγαλύτερη αξία.\nKατά τη λήψη όμως τροφής λαμβάνονται πρωτεΐνες από διάφορα τρόφιμα, που μπορεί να αλληλοσυμπληρώνουν με την τυχόν περίσσεια του ενός απαραίτητου αμινοξέος της μιας πρωτεΐνης, την αντίστοιχη έλλειψη αυτού του αμινοξέος στην άλλη πρωτεΐνη κ.ο.κ. Σαν αποτέλεσμα είναι δυνατό να προκύπτουν μεγαλύτερες βιολογικές αξίες από τις μέσες βιολογικές αξίες των πρωτεϊνών του μίγματος, δηλαδή υψηλής ποιότητας πρωτεϊνικό περιεχόμενο.\nΣημασία όμως στην αξία μιας πρωτεΐνης για τη διατροφή του ανθρώπου δεν έχει μόνο η βιολογική αξία της αλλά και αν ο άνθρωπος μπορεί και σε ποιο βαθμό να αξιοποιεί αυτή, ή με άλλα λόγια, πόσο εύπεπτη είναι η πρωτεΐνη.\nΧορτοφαγικές δίαιτες και πρωτεΐνη\nΟι χορτοφαγικές δίαιτες είναι βασισμένες στα δημητριακά, τα λαχανικά, τα φρούτα, ταόσπρια, τους σπόρους και τους ξηρούς καρπούς, με αποκλεισμό του κρέατος, τωνψαριών ή των πουλερικών από τη δίαιτα. Υπάρχουν παραλλαγές μεταξύ των χορτοφαγικών διαιτών, εκ των οποίων κάποιες περιλαμβάνουν γαλακτοκομικά προϊόντα καιαυγά (γαλακτοωοχορτοφαγικές δίαιτες), άλλες περιλαμβάνουν μόνο τα γαλακτοκομικά προϊόντα αλλά όχι τα αυγά (γαλακτοχορτοφαγικές δίαιτες), ενώ οι πιο αυστηρές χορτοφαγικές δίαιτες δεν περιλαμβάνουν κανένα προϊόν που παράγεται από ζώα (π.χ. αυστηρά χορτοφαγικές δίαιτες). Οι αυστηρά χορτοφαγικές δίαιτες, ειδικότερα, μπορεί να στερούνται κύριων πηγών πρωτεϊνών υψηλής βιολογικής αξίας και οι άνθρωποι που τις ακολουθούν μπορεί να δυσκολεύονται να καλύψουν τις πρωτεϊνικές απαιτήσεις τους και, κυρίως, να υποστηρίξουν τις πρόσθετες ανάγκες λόγω ανάπτυξης (π.χ. παιδιά και έγκυοι). Επομένως, στην περίπτωση των χορτοφάγων, ειδικότερα των αυστηρά χορτοφάγων, είναι πολύ σημαντικός ο συνδυασμός πρωτεϊνών από διαφορετικές φυτικές πηγές και η ισορροπημένη επιλογή τροφίμων, ώστε να εξασφαλιστεί ότι επιτυγχάνονται τα συνιστώμενα επίπεδα απαραίτητων αμινοξέων.\nΠίνακας θερμιδικής αξίας και περιεκτικότητα σε λίπος, υδατάνθρακες και πρωτεΐνες ορισμένων τροφών.


Συγκλονίζει ο ιατροδικαστής Μπογιώκας: Η πιο δύσκολη υπόθεση της καριέρας μου - Οι πιο πολλοί απανθρακώθηκαν | LiFO\n26.7.2018 | 19:59\nΣυγκλονίζουν οι δηλώσεις του ιατροδικαστή Ηλία Μπογιώκα που έχει αναλάβει τις νεκροτομές των θυμάτων της φονικής πυρκαγιάς στο Μάτι.\n«Για μένα ήταν η πιο δύσκολη» περίπτωση, είπε στις κάμερες ο κ. Μπογιώκας, που στο παρελθόν είχε εργαστεί στις υποθέσεις του Σάμινα και την πτήση 522 της Helios Airways.\nΠρος το παρόν έχουν γίνει 75 νεκροτομές και ο ιατροδικαστής εκτιμά πως μέχρι αύριο θα έχει ολοκληρωθεί η διαδικασία.\nΩστόσο εξέφρασε τον φόβο πως θα βρεθούν και άλλοι νεκροί, καθώς η πυροσβεστική δεν έχει ακόμα ελέγξει όλα τα καμμένα σπίτια.\nΑνάμεσα στους νεκρούς υπάρχουν και παιδιά αλλά για τον ακριβή αριθμό τους θα ακολουθήσουν ανακοινώσεις μετά την ολοκλήρωση των νεκροτομών.\nΤο 75% των θυμάτων απανθρακώθηκαν και δεν αναγνωρίζονται παρά μόνο σε ελάχιστες περιπτώσεις - πέρα από τα πτώματα που βρέθηκαν στην θάλασσα και είναι όλα αναγνωρίσιμα.\nΌπως εξήγησε ο κ. Μπογιώκας, σε κάποιες από τις σορούς έχουν βρεθεί προσωπικά αντικείμενα, όπως βέρες και σταυροί, αλλά αυτά δεν είναι επαρκή στοιχεία για να αποδοθούν οι σοροί στους συγγενείς, καθώς ο νόμος απαιτεί την ταυτοποίηση του DNA.\nΤο 90% των συγγενών έχουν ήδη δώσει δείγμα γενετικού και η διασταύρωση του με αυτό των θυμάτων απαιτεί, ανά περίπτωση, από λίγες ώρες μέχρι μερικές ημέρες, ανάλογα με τη «δυσκολία» του γενετικού υλικού καθώς στην περίπτωση λήψης από τα οστά των νεκρών, χρειάζονται 24ωρα.\nΣύμφωνα με το ρεπορτάζ της τηλεόρασης του ΣΚΑΪ, ειδικό κλιμάκιο από τη Γερμανία που ειδικεύεται στην ταυτοποίηση DNA των θυμάτων φυσικών καταστροφών και δυστυχημάτων θα έρθει τις επόμενες ημέρες στην Αθήνα.


Χιακή Συμπολιτεία: Θα πνίξει κόσμο το «πρώην Φράγμα Σαραπιού»; - ΕΡΤ Αιγαίου\nΚίνδυνος κατάρρευσης, οδηγίες από τμήμα Χίου ΤΕΕ για αποφόρτιση προφράγματος Σαραπιού Χίου\nΣΥΜΠΑΡΑΤΑΞΗ ΠΟΛΙΤΩΝ του Βόρειου Αιγαίου: “η αμαρτία του Σαραπιού συνεχίζεται”\nΧιακή Συμπολιτεία: Θα πνίξει κόσμο το «πρώην Φράγμα Σαραπιού»;\nΓια “πεταμένα εκατομμύρια που αποδεικνύονται επικίνδυνα” κάνει λόγο η Δημοτική Παράταξη της Χιακής Συμπολιτείας που αναρωτιέται αν “θα πνίξει κόσμο το «πρώην Φράγμα Σαραπιού»;.\nΥπερχείλισε το λεγόμενο πρόφραγμα Σαραπιού λίγο πριν τα Καρδάμυλα, με τις νεροποντές των τελευταίων ημερών (πάντως όχι «θεομηνίες»). Λόγω της επικινδυνότητας διεκόπη την Παρασκευή η κυκλοφορία στην Ε.Ο Χίου – Καρδαμύλων. Θυμίζουμε ότι πρόκειται για ένα ημιτελές έργο, παρατημένο για σχεδόν δεκαετία στο έλεος των καιρικών συνθηκών, το οποίο ποτέ δεν ολοκληρώθηκε.\nΕμπνευσμένο από την τότε νομαρχιακή αρχή Π. Λαμπρινούδη, ουδέποτε ολοκληρώθηκε και παραμένει κουφάρι (όπως τόσα άλλα στη Χίο). Πεταμένα εκατομμύρια που αποδεικνύονται επικίνδυνα.\nΕκτιμούμε βεβαίως τις μεγάλες προσπάθειες πολιτικής προστασίας, τροχαίας και πυροσβεστικής για να μην υπάρξουν απευκταίες συνέπειες. Αλλά δεν αρκούν!\nΩστόσο, δημοτική και περιφερειακή αρχή οφείλουν εξηγήσεις. Σοβαρές εξηγήσεις και, επιτέλους, απαντήσεις για άμεσες ενέργειες και μακροπρόθεσμό σχεδιασμό. Παρατημένα στην τύχη τους Φράγμα Κόρης Γεφύρι, τσιμέντωμα Παρθένη και άλλα ημιτελή έργα είναι ωρολογιακές βόμβες.\nΔεν υπάρχουν «θεομηνίες», υπάρχουν σφάλματα των ανθρώπων.


Style report - GLOW.GR\nΤο punk στιλ παραμένει διαχρονική αξία. Επιθετικό και άγριο, αντισυμβατικό κι επαναστατικό, το ιδιαίτερο αυτό look επανήλθε δυναμικά στις διεθνείς πασαρέλες. Το είδαμε στον οίκο Fendi με τις μοϊκάνες στα μαλλιά, στη Holly Fulton, αλλά και στη συλλογή Saint Laurent. Με την έκθεση στο Metropolitan Museum της Νέας Υόρκης, Punk: Chaos to Couture, διαπιστώσαμε την ιδιαιτερότητά του και την άμεση σχέση του με τη μόδα, αλλά και τη σημασία του. Καρφιά και παραμάνες, σκισίματα παντού, μεγάλα καρό… Punk is classic!


volleynews - «Ευκαιρία για ανάπτυξη και στους άνδρες»\nΟ πολύπειρος αθλητής συνομίλησε με το τεχνικό επιτελείο για αρκετή ώρα, συνάντησε παλιούς συναθλητές, ενώ δεν δίστασε να μοιραστεί τις γνώσεις του με τα παιδιά της ανάπτυξης και να συμμετέχει μαζί τους στην προπόνηση.\n«Από την πρώτη κιόλας εικόνα, είδα αυτό που περίμενα. Έχω συνεργαστεί με τον Κώστα Ταμπουρατζή και ξέρω πως είναι ο κατάλληλος αυτό τον καιρό για να βοηθήσει την ανάπτυξη και τα παιδιά της εθνικής ομάδας. Γίνεται καλή δουλειά και με τον Αντώνη Πούμπουρα και οι πιτσιρικάδες είναι σε πολύ καλό επίπεδο. Ειλικρινά δεν περίμενα σε τέτοια ηλικία να παίζουν τόσο καλά.\nΈχουμε καιρό να δούμε τέτοια φουρνιά σε αγόρια και υπάρχει η ευκαιρία, παρά τις όποιες δυσκολίες, να δούμε ανάπτυξη όπως γινόταν παλιότερα στα κορίτσια», σχολίασε ο Μάνος Ξενάκης που ευχήθηκε καλή επιτυχία και στην εθνική γυναικών των Αρβανίτη / Καραγκούνη, ενώ υποσχέθηκε πως θα ξαναπεράσει από το προπονητήριο του ΣΕΦ.\nΠάντως, παρά την προπόνηση που έκανε χθες, συνεχίζει… αποτοξίνωση από το άθλημα της άμμου. «Μόλις βρω όμως, λίγο χρόνο, ειδικά τώρα που έρχεται το καλοκαίρι, θα ξαναπιάσω μπάλα. Στόχος μου πάντως είναι να βοηθήσω την ομάδα μου στην Καλαμάτα, με την οποία ανεβήκαμε στην Α2. Υπάρχει ωραίο υλικό με νέα παιδιά που μπορούν να πρωταγωνιστήσουν στην κατηγορία», κατέληξε.\nΠερισσότερα από την κατηγορία: « «Να χτίσουμε μια ανταγωνιστική ομάδα» Προολυμπιακό τουρνουά Νέων στη Ρόδο »


Μία βίλα στην καρδιά της Αθήνας. Τυχαίο ε ; Καθόλου πρόκειται για κτίριο του νομισματικού μουσείου στην Πανεπιστημίου το Iλίου Mέλαθρον, άλλοτε κατοικία του γερμανού αρχαιολόγου Eρρίκου Σλήμαν (Heinrich Schliemann). Το κτήριο είναι τριώροφο με μεγάλη αυλή στην πίσω πλευρά όπου σήμερα λειτουργεί καφε. Κτίστηκε κατά το διάστημα 1878-1879 και αρχιτέκτονας ήταν ο γερμανός Eρνέστος Tσίλερ (Ernst Ziller). Ακολουθεί το νεοκλασικό ρυθμό συνδυάζοντας στοιχεία από την ιταλική αναγέννηση, όπως οι δύο εξώστες στην πρόσοψη, που προσδίδουν ελαφρότητα και κομψότητα στον όγκο του κτηρίου. Τα εγκαίνια του κτηρίου πραγματοποιήθηκαν με λαμπρή δεξίωση στις 30 Ιανουαρίου 1881. Η διακόσμηση του κτηρίου είναι ιδιαίτερα εντυπωσιακή και εκφράζει το μεγάλο πάθος του Σλήμαν για την αρχαιότητα. Οι τοιχογραφίες αναπαράγουν θέματα από τις πομπηιανές κατοικίες, που την περίοδο αυτή η ανακάλυψή τους είχε εντυπωσιάσει όλη την Eυρώπη. Επιλεγμένα αποσπάσματα αρχαίων συγγραφέων, από τον Όμηρο, τον Hσίοδο, τον Πίνδαρο, τον Λουκιανό κ.ά. είναι γραμμένα στους τοίχους, εκφράζοντας την ιδιαίτερη αγάπη του Σλήμαν για την αρχαιοελληνική γραμματεία. Ζωγράφος ήταν ο Σλοβένος Γιούρι Σούμπιτς (Jurij Subic 1855-1890), γνωστός για το έργο του στη Bιέννη και το Παρίσι. Τα ψηφιδωτά δάπεδα κατασκευάστηκαν από ιταλούς ψηφοθέτες και παρουσιάζουν αντικείμενα που βρήκε ο Σλήμαν στις ανασκαφές του ή θέματα εμπνευσμένα από αυτά.\nΤι "εφαγε"το μπετόν


Εις μνήμη του παππού μου Παππά-Βαγγέλη - Εφημερίδα Κεφαλονιά\nΕις μνήμη του παππού μου Παππά-Βαγγέλη\nΟ Παππούς μου, ο πατέρας της μητέρας μου ήταν ο Παππάς Βαγγέλης. Πέθανε 101 χρόνων και θυμάμαι ότι λειτουργούσε έως τα βαθιά γεράματά του. Η τελευταία φορά που λειτούργησε ήταν την Μεγάλη Παρασκευή με την αποτυχημένη απόπειρά του να περιφέρει τον Σταυρό γύρω από την εκκλησία του Αγίου Γεωργίου στα Δαυγάτα μετά την αποκαθήλωση.\nΘυμάμαι που μου έλεγε ότι η Μεγάλη Πέμπτη ήταν η ημέρα της ορθοστασίας στην εκκλησία, γιατί είναι ημέρα των 12 ευαγγελίων. Και την ώρα των ευαγγελίων δεν πρέπει να ακούγεται κιχ μέσα στην εκκλησία. Χθες πήγα με την Αννέττα και στην φίλη μας Κατερίνα στην εκκλησία της Σισσιώτισας. Αποπειράθηκα να κάνω ότι έκανα πενήντα χρόνια πριν: Να μείνω όρθιος σε όλη την διάρκεια της λειτουργίας. Θες η πεντακάθαρη φωνή του παππά Φώτη-και η έως κεραίας λειτουργική τήρησης, θες οι μελωδικές φωνές των Αγαθάγγελου, Γιάννη Βλαχούλη, Γεράσιμου Γαλιατσάτου, Διονύση Κωνσταντάκη, αλλά και των άλλων σεκόντων φωνών των ιεροψαλτών, συνέβαλαν στο να παραμείνω όρθιος δύο ώρες χωρίς να αισθανθώ καμία κούραση. Ποιος ξέρει, ίσως η θύμηση του παππού μου παπά Βαγγέλη με έκανε να αισθάνομαι ότι είμαι ακόμη ένα μικρό παιδάκι, όπως το καταπληκτικό μικρό παιδάκι που χθες στην εκκλησία απήγγειλε μεταξύ των άλλων και την Κυριακή προσευχή.\nΚΟΙΝΩΝΙΑ - 10 months ago\nΕυχαριστίες του προϊσταμένου της Εφορίας Αρχαιοτήτων\nΚΟΙΝΩΝΙΑ - 4 months ago\nΕυχαριστήρια του Γενικού Νοσοκομείου Κεφαλληνίας\nΕυχαριστήριο από τον ΟΚΑΠ Κεφαλονιάς


Αποστόλης… «Τσολιάς» Μπαρμπαγιάννης: Το… τσεκούρωμα, το έχει αναλάβει ο Βορίδης |\nΑποστόλης… «Τσολιάς» Μπαρμπαγιάννης: Το… τσεκούρωμα, το έχει αναλάβει ο Βορίδης\n9 September, 2021 - 13:30\n«Είναι απαράδεκτο να υπονοείτε ότι ο πρωθυπουργός πρέπει να ταξιδεύει με την πλέμπα, τον απλό τον λαουτζίκο»\nΟ Τσολιάς εν δε Τσόλια Μπαντ ξαναχτυπούν τη Δευτέρα 6/9 στο θέατρο Άλσους με τον επετειακό μονόλογο «Ζήτω το πένθος». Ο Αποστόλης Μπαρμπαγιάννης έρχεται με το εμβόλιο στο χέρι και μοιράζει μικρές εγκεφαλικές θρομβώσεις στους οπαδούς της πολιτικής ορθότητας και του «επιτελικού κράτους».\nΓιατί να θέλουμε να δούμε την παράσταση «Ζήτω το πένθος»;\nα. Γιατί σας αρέσει να αποδομούνται οι κυβερνήσεις μέσα απ’ τον καυστικό λόγο της σάτιρας.\nβ. Γιατί θέλετε να ξεσπάσετε σε γέλια ή και σε κλάματα με τα κοινωνικοπολιτικά γενόμενα του τόπου.\nγ. Γιατί θέλετε να εκφραστείτε δημιουργικά μέσα από τη φωνή του σατιρικού καλλιτέχνη.\nδ. Γιατί θέλετε να ακούσετε κάτι διαφορετικό απ’ αυτά που πλασάρουν τα «πετσωμένα» κανάλια που λιβανίζουν νυχθημερόν την κυβέρνηση.\nε. Γιατί σας αρέσει που σώζεται ακόμη η σάτιρα στις μέρες μας.\nΔεν πρέπει να φοβόμαστε μήπως κολλήσουμε Covid στην παράστασή σας καθώς οι Δε Τσόλια Μπαντ παίζουν μουσική και ο ιός γίνεται επιθετικός;\nΟ ιός γίνεται επιθετικός και επικίνδυνος κυρίως από τον χειρισμό της κατάστασης από την κυβέρνηση. Από την κυβέρνηση κινδυνεύετε λοιπόν, όχι από την παράσταση. Οσο κι αν θέλουν να μας πείσουν ότι οι πολιτιστικές εκδηλώσεις είναι το πρόβλημα –την ώρα που στα μέσα μαζικής μεταφοράς ο κόσμος στοιβάζεται σαν σαρδέλες σε κονσερβοκούτι– τόσο η πανδημία θα εξαπλώνεται και θα σκοτώνει κόσμο.\nΠώς νιώθει ένας τσολιάς 200 χρόνια μετά την επανάσταση;\nΣαν το καλό ουίσκι. Μια ωρίμανση 200 ετών σε έναν τόπο ευλογημένο με ανθεκτικό DNA και αμέτρητα κρούσματα ατομικής ευθύνης. Ζει ένα επαναστατικό ιστορικό έπος μόνος του. Έναν φαύλο κύκλο δανεισμών, πτωχεύσεων, πολέμων και αλληλοσπαραγμών με μια ελπίδα πάντα πουλημένη σε ξένους εταίρους. Ολο αυτό συνοψίζεται σε μια φράση που αναδεικνύει το εθνικό μας σπορ: 200 χρόνια εργόχειρο.\nΔεν είναι ταξική ζηλοφθονία ο θόρυβος που ξεσηκώθηκε όταν ο πρωθυπουργός (σε ιδιωτικό ταξίδι με το πρωθυπουργικό αεροσκάφος) συνόδευσε την κόρη του στο Γέιλ για να τη βοηθήσει στην εγκατάστασή της;\nΕίναι καταρχάς απαράδεκτο να υπονοείτε ότι ο πρωθυπουργός πρέπει να ταξιδεύει με την πλέμπα, τον απλό τον λαουτζίκο. Το ευχάριστο σε αυτό το θέμα είναι ότι η πρωθυπουργική κόρη δεν εγκλωβίστηκε στα ελληνικά πανεπιστήμια της Κεραμέως. Επίσης, hatters gonna hate. Δηλαδή και να θες να αγιάσεις δεν σε αφήνουν οι κομπλεξικοί συμπολίτες σου. Και μέσα σε όλη αυτή την ιστορία δεν εξετάζουμε αν λόγω της κόρης του, που δεν πέρασε σε καμία σχολή, ο πρωθυπουργός αναγκάστηκε να αλλάξει το πρόγραμμα ενός μέρους των διακοπών του ανά την Ελλάδα. Εξάλλου, είναι γνωστό τοις πάσι ότι στην Αμερική καλοκαιριάτικα ούτε στον εχθρό σου δεν θα ευχόσουν να πάει.\nΠρολάβατε να συναισθανθείτε τα ευφρόσυνα συναισθήματα που πλημμύρισαν τον κόσμο με την ανακοίνωση της υπουργοποίησης του Θάνου Πλεύρη; Θεωρείτε ότι με την ανάληψη των καθηκόντων του ο νέος υπουργός θα τσεκουρώσει την πανδημία;\nΣαφώς και προλάβαμε. Οι πανηγυρισμοί έξω από τη Βουλή με εικόνες της Παναγιάς και του χουντικού Παπαδόπουλου γι’ αυτό τον λόγο γίνονται αυτές τις μέρες. Είναι βέβαια στιγμές που αναρωτιέμαι από πού ψωνίζει υπουργούς ο θεογκόμενος Μεσσίας ταξιδευτής. Από τα πανέρια, από τις εκπομπές του Τηλεάστυ ή απλώς βγαίνει μια βόλτα στην πλατεία Συντάγματος και διαλέγει από τα τσικό του Καρατζαφέρη που διαδηλώνουν γιατί φοβούνται μην τους αλλοιώσει το DNA το εμβόλιο; Ευτυχώς οι χρυσαυγίτες είναι στη φυλακή γιατί δεν ξέρουμε τι εκπλήξεις θα μας επεφύλασσε ο ανασχηματισμός τότε. Όσο για το τσεκούρωμα, το έχει αναλάβει ο Βορίδης από το Εσωτερικών, μιας και γνώστης του αθλήματος.\nΜετά τον Χρυσοχοΐδη ο Θεοδωρικάκος. Γιατί το υπουργείο Προστασίας του Πολίτη μοιάζει με απάνεμο λιμάνι για παλιούς πασόκους και κομμουνιστές;\nΕδώ έχει υπάρξει ο πρωθυπουργικός θώκος απάνεμο λιμάνι για πασόκους (κυρίως) και για παλιούς κομμουνιστές (προσφάτως και εσχάτως), σε ένα υπουργείο κολλάμε; Εχει ενδιαφέρον ωστόσο και η ζωή πριν από τον Χρυσοχοΐδη (αν ό,τι ζούσαμε πριν από τον Χρυσοχοΐδη ήταν πραγματικά ζωή). Δεν θα αναφερθώ στην ιδεολογική προέλευση των υπουργών του ΣΥΡΙΖΑ –ή στην πολιτική που άσκησαν στη θητεία τους στο συγκεκριμένο υπουργείο· όλοι θυμόμαστε–, αλλά ο Δένδιας, ο Κικίλιας, ο Βουλγαράκης παλιότερα και πολλοί άλλοι που υπηρέτησαν σε αυτήν τη θέση δεν έχω την αίσθηση ότι κινούνται στους χώρους που αναφέρατε. Εντυπωσιακό να λέμε τον Θεοδωρικάκο κομμουνιστή, δεν λέω, αλλά θεωρώ πως την ιδιότητα που του προσδίδετε την έχει αποκηρύξει στην πράξη ο ίδιος προ πολλού μετά βδελυγμίας.\nΜπορεί ο παλιός κόσμος να γκρεμίζεται, όμως ένας από τους πυλώνες του, η Λίνα Μενδώνη, μένει απρόσβλητη από την καταστροφή. Εχει φυσική εξήγηση το φαινόμενο;\nΝα ξεκινήσουμε από το αν έχει φυσική εξήγηση η ύπαρξη της συγκεκριμένης στη θέση αυτή εξαρχής. Η Μενδώνη του Λιγνάδη, του καμένου πουσιού (sic) των Μυκηνών, των αρχαιοτήτων της Βενιζέλου στη Θεσσαλονίκη, της τσιμεντοποίησης της Ακρόπολης και της συνολικής απαξίωσης του καλλιτεχνικού κόσμου έχει ένα προφίλ που αν κάποιος δεν ήξερε τη συγκεκριμένη υπουργική της ιδιότητα θα την υπέθετε; Το να μισεί κάποιος την τέχνη δεν είναι σύνηθες, το να τον έχει αυτό τον κάποιο υπουργό επί της τέχνης ο Μητσοτάκης είναι απόλυτα συναφές με τη συνολική πολιτική του. Η Μενδώνη μένει αλώβητη από την καταστροφή γιατί απλώς είναι μέρος της.\nΤη Δευτέρα 6 Σεπτεμβρίου (21.00) ο Τσολιάς εν δε Τσόλια Μπαντ παρουσιάζουν τη μουσικοσατιρική παράσταση «Ζήτω το πένθος»


Απόκριες στην Τερψιθέα | LarissaKid.gr - Τα πάντα για το παιδί στη Λάρισα\nHome » Δραστηριότητες » Απόκριες στην Τερψιθέα\nΑπόκριες στην Τερψιθέα\nΠλούσιες εκδηλώσεις για τις απόκριες ετοιμάζουν οι φορείς της Τερψιθέας και καλούν τον κόσμο να συμμετάσχει. Οι εκδηλώσεις γίνονται με την συνεργασία της Δημοτικής Κοινότητας και των φορέων και την υποστήριξη του δήμου Λαρισαίων.\nΟι εκδηλώσεις θα αρχίσουν αύριο Πέμπτη 5 Φεβρουαρίου με θεατρική παράσταση για τους μαθητές του Δημοτικού Σχολείου και θα κορυφωθούν την Καθαρά Δευτέρα 23 Φεβρουαρίου με μασκαράδες, καμήλα, χορό και γλέντι με ορχήστρα, άφθονο κρασί και φυσικά φασολάδα και ποικιλία νηστίσιμων.\nΠέμπτη 5 Φεβρουαρίου στις 10:00, στην αίθουσα εκδηλώσεων της κοινότητας θα δοθεί η θεατρική παράσταση για τα παιδιά του Δημ. Σχολείου «Ομήρου Οδύσσεια»\nΚυριακή 8 Φεβρουαρίου στις 11:00 π.μ. στην αίθουσα εκδηλώσεων της κοινότητας θα πραγματοποιηθεί μουσικό αφιέρωμα με την ορχήστρα μουσικών (Πνευματικό Εργαστήρι Εκπαιδευτικών Ν. Λάρισας) για τον Σταύρο Κουγιουμτζή\nΠέμπτη 12 Φεβρουαρίου -Τσικνοπέμπτη στις 11:00 π.μ. στο χώρο μπροστά από την κοινότητα θα γίνει το καθιερωμένο «τσίκνισμα» με ψήσιμο κρεατικών, όπως ορίζει το έθιμο\nΚυριακή 15 Φεβρουαρίου στις 11:00 π.μ. Larissa Sports center, θα γίνει παιδικό πάρτι για τα παιδιά του Δημ. Σχολείου- Νηπιαγωγείου με μικρούς μασκαράδες, κλόουν – παιχνίδια, dj.\nΚυριακή 22 Φεβρουαρίου στις 11:00 π.μ. στην αίθουσα εκδηλώσεων της κοινότητας θα γίνει παιδική εκδήλωση-πάρτι, με επίδειξη τμημάτων των Λεσχών και Συλλόγων\nΔευτέρα 23 Φεβρουαρίου στις 11:00 π.μ. στην κάτω πλατεία θα πραγματοποιηθούν οι εκδηλώσεις της Καθαράς Δευτέρας με φασολάδα-νηστίσιμα, κρασί, μασκαράδες-καμήλα, ορχήστρα, χορευτικά του Μ.Ε.Ε.Σ και λαϊκό γλέντι.\nΤις εκδηλώσεις συνδιοργανώνουν οι: Δημοτική Κοινότητα -Μορφωτικός Σύλλογος-Αγροτικός Συνεταιρισμός, Κτηνοτροφικός Σύλλογος-Σύλλογος Φίλων Περιβάλλοντος « Η δάφνη», Σύλλογος Γονέων και Κηδεμόνων Δημ. σχολείου- νηπιαγωγείου, Σύλλογος διδασκόντων δημ. σχολείου-νηπιαγωγείου, Αθλητικός Όμιλος «Μαχητής».


-στις εφορίες υπολογίζεται ότι βρίσκονται ακόμη περίπου 300.000 δηλώσεις οι οποίες δεν έχουν αποσταλεί στη ΓΓΠΣ για καταχώρηση\n-με βάση τους παραπάνω αριθμού οι φορολογικές δηλώσεις που έχιυν υποβληθεί ανέρχονται σε περίπου 4,9 εκατ.\nΣτελέχη της ΓΓΠΣ σημειώνουν ότι σήμερα και αύριο αναμένουν την υποβολή πολύ μεγάλου αριθμού φορολογικών δηλώσεων καθώς είναι πολλοί αυτοί που άφησαν για την τελευταία στιγμή την κατάθεση της. Η επιλογή αυτή δεν έγινε τυχαία. Η καθυστέρηση της υποβολής οφείλεται στην επιθυμία τους να καθυστερήσουν όσο το δυνατόν περισσότερο την πληρωμή των τσουχτερών φόρων που περιλαμβάνουν τα φετινά εκκαθαριστικά. Σημειώνεται ότι από τα φετινά εκκαθαριστικά αναμένεται να βεβαιωθούν φόροι ύψους περίπου 6,1 δις ευρώ έναντι περίπου 1,1 δις ευρώ που βεβαιώθηκαν πέρυσι.\nΣτο υπουργείο Οικονομικών έχουν εκπονήσει ειδικό σχέδιο για την παροχή στους φορολογούμενους της δυνατότητας τμηματικής εξόφλησης των φόρων του νέου εκκαθαριστικού. Το σχέδιο προβλέπει ότι οι φορολογούμενοι που έχουν ετήσιο εισόδημα έως και 100.000 ευρώ θα εξοφλήσουν το σχετικό φόρο σε έως και δέκα μηνιαίες δόσεις αντί για έως τρεις διμηνιαίες που προβλέπονται σήμερα. Να σημειωθεί, ωστόσο, ότι η εφαρμογή αυτού του σχεδίου προβλέπει την παροχή σχετικής έγκρισης από την τρόικα, η οποία δεν έχει δοθεί ακόμη. Η τρόικα είναι σε γενικές γραμμές αντίθετη σε χαριστικές ρυθμίσεις προς τους φορολογούμενους.


Εμφάνιση άρθρων ανά ετικέτα: Πανθρακικός\nΝισέζ και Λιαπάκης στον Πανθρακικό\nΚυριακή, 23 Ιανουάριος 2011 03:10\nΚάτοικος Κομοτηνής για τους υπόλοιπους έξι μήνες θα είναι ο Μπέντζαμιν Νισέζ, που αποκτήθηκε με τη μορφή δανεισμού από τη βελγική Λιρς, καθώς και ο Μανώλης Λιαπάκης.\nΑναλυτικά, η ανακοίνωση της ΠΑΕ Πανθρακικός: «Η ΠΑΕ ΠΑΝΘΡΑΚΙΚΟΣ απέκτησε με μορφή δανεισμού από τη βελγική Lierse τον ποδοσφαιριστή BENJAMIN NICAUSE. Η διάρκεια δανεισμού είναι έως τις 30.06.2011 με την ομάδα του Πανθρακικού να διατηρεί οψιόν αγοράς. Ο νέος παίκτης του Πανθρακικού αγωνίζεται στη μεσαία γραμμή ενώ πριν την ομάδα της Κομοτηνής αγωνίστηκε με τις γαλλικές Lorraine (2000 – 2004), Metz (2004-2005) και Amien (2005-2007). Στη συνέχεια μετακόμισε το Βέλγιο, όπου αγωνίστηκε κατά σειρά στις Mons, Standard Liege και Lierse».\nΠαράλληλα, ανακοινώθηκε η απόκτηση του Λιαπάκη: «Η ΠΑΕ ΠΑΝΘΡΑΚΙΚΟΣ συμφώνησε και υπέγραψε συμβόλαιο συνεργασίας με τον ποδοσφαιριστή Μανώλη Λιαπάκη.\nΤον Πετρέσκου ανακοίνωσε ο Πανθρακικός\nΣάββατο, 29 Ιανουάριος 2011 15:21\nΤον 25χρονο μεσοεπιθετικό Τόμι Πετρέσκου απέκτησε ο Πανθρακικός.\nΑναλυτικά η ανακοίνωση: "Η ΠΑΕ ΠΑΝΘΡΑΚΙΚΟΣ υπέγραψε επαγγελματικό συμβόλαιο με τον ποδοσφαιριστή TOMI PETRESCU διάρκειας 1,5 έτους".\nΟ TOMI PETRESCU γεννήθηκε στις 24 Ιουλίου 1986 και άρχισε την ενασχόληση του με το ποδόσφαιρο από την Leicester City (2002-2003) όπου είχε συμπαίχτη τον Νίκο Νταμπίζα, παίζοντας κυρίως αγώνες με την Β΄ ομάδα του Αγγλικού συλλόγου.\nΣτην συνέχεια επιστρέφει στην Φιλανδία (είναι κάτοχος Φιλανδικού διαβατηρίου) όπου για 2 χρόνια φοράει την φανέλα της FC Inter έχοντας 44 εμφανίσεις και 10 γκολ. Τα τελευταία 4 χρόνια αγωνιζόταν στην Φιλανδική Tampere United, με μια διακοπή 6 μηνών συμμετέχοντας με την Ιταλική Ascoli στο Ιταλικό πρωτάθλημα.\nΠαρελθόν ο Φερέρα από τον Πανθρακικό\nΔευτέρα, 21 Μάρτιος 2011 20:10\nΈνας ακόμη προπονητής ομάδας Football League έμεινε άνεργος σήμερα. Πρόκειται για τον Εμίλιο Φερέρα που πλήρωσε με αυτό τον τρόπο το μάρμαρο για τα ανεπιτυχή αποτελέσματα της ομάδας της Κομοτηνής.\nΟ 44χρονος Βέλγος προπονητής θεωρήθηκε υπαίτιος για τον αποτυχημένο σχεδιασμό της ομάδας. Αφορμή όμως για την απομάκρυνσή του στάθηκαν οι δηλώσεις που έκανε μετά την χτεσινή εντός έδρας ήττα από τη Δόξα Δράμας που τόνισε ότι στόχος της ομάδας του Πανθρακικού δεν ήταν ποτε τα play off αλλά η δημιουργία ομάδας με διάρκεια.\nΕκτός του Φερέρα παρελθόν αποτελεί και ο γυμναστής της ομάδας Βασίλη Αλεξίου.\nΑναλυτικά η ανακοίνωση της ΠΑΕ Πανθρακικός αναφέρει:\n"Η ΠΑΕ ΠΑΝΘΡΑΚΙΚΟΣ ανακοινώνει την λύση κοινή συναινέσει με τον προπονητή της ομάδας Εμίλιο Φερέρα. Η απόφαση ελήφθη μετά από συζητήσεις των δύο πλευρών το τελευταίο διάστημα, όπου ο προπονητής τόνισε ότι δεν σκοπεύει να μείνει και την επόμενη χρονιά παρά την επιθυμία της διοίκησης να παραμείνει και να οργανώσει τον σχεδιασμό της νέας αγωνιστικής περιόδου.Παράλληλα, η ΠΑΕ ΠΑΝΘΡΑΚΙΚΟΣ ανακοινώνει την λύση της συνεργασίας της με τον προπονητή φυσικής κατάστασης Βασίλη Αλεξίου. Σύσσωμη η οικογένεια του Πανθρακικού εύχεται τόσο στον Εμίλιο Φερέρα όσο και στον Βασίλη Αλεξίου προσωπική και επαγγελματική επιτυχία".\nΟ Παντελίδης στον Πανθρακικό\nΤετάρτη, 23 Μάρτιος 2011 17:55\nΗ "ανακύκλωση" προπονητών μεταξύ των ομάδων της Football League καλά κρατεί. Ο πρώην λοιπόν τεχνικός του Εθνικού, Σάββας Παντελίδης ανέλαβε πριν λίγες ώρες την τεχνική ηγεσία του Πανθρακικού και θα είναι ο αντικαταστάτης του Εμίλιο Φερέρα στον πάγκο της ομάδας της Κομοτηνής.\nΟ 46χρονος Έλληνας τεχνικός ήταν από χθες στην Κομοτηνή και συναντήθηκε σήμερα το πρωί με την διοίκηση του Πανθρακικού όπου και υπήρξε και η συμφωνία.\nΜάλιστα η συμφωνία επισημοποιήθηκε προ ολίγου και από το site της ΠΑΕ Πανθρακικός μέσω ανακοίνωσης που αναφέρει τα εξής:\n"Η ΠΑΕ ΠΑΝΘΡΑΚΙΚΟΣ ανακοινώνει ότι νέος προπονητής της επαγγελματικής ομάδας είναι ο κύριος Σάββας Παντελίδης".\nΜάλιστα η ΠΑΕ δεν παραλείπει να συμπεριλάβει στην ανακοίνωσή της και το βιογραφικό του νέου της προπονητή:\n"Ο Σάββας Παντελίδης γεννήθηκε στις 7 Απριλίου 1965 στην Αθήνα. Ως ποδοσφαιριστής, αγωνίστηκε σε ομάδες της Αθήνας και κυρίως στην Προοδευτική, με την οποία συμμετείχε και στο πρωτάθλημα της Α’ Εθνικής κατηγορίας.\nΗ πρώτη του επαγγελματική εμπειρία ως προπονητής υπήρξε με τον Θρασύβουλο, τις χρονιές 2005-2006 και 2006-2007 στο πρωτάθλημα της Β’ Εθνικής. Την ποδοσφαιρική περίοδο 2007-2008, βρίσκεται στο πρωτάθλημα της Γ’ Εθνικής με τις ομάδες Φωστήρα και Ρόδο αντίστοιχα. Στη συνέχεια ακολουθούν Τρίκαλα, Καλλιθέα και Αιγάλεω.\nΤην τρέχουσα περίοδο ξεκίνησε στην ομάδα των Τρικάλων για να συνεχίσει μέχρι και πριν από λίγο καιρό στον Εθνικό Πειραιώς".\nΤέλος ο Κριστ από τον Πανθρακικό\nΤρίτη, 29 Μάρτιος 2011 14:23\nΠαρελθόν από τον Πανθρακικό αποτελεί από το απόγευμα της Δευτέρας ο Γκρεγκορί Κριστ. Ο 29χρονος Γάλλος μέσος δεν είχε προσφέρει τα αναμενόμενα στους πράσινους και είχε ληφθεί η απόφαση να αποχωρήσει.\nΣήμερα το πρωί ο Κριστ βρέθηκε στα γραφεία της ΠΑΕ και έλυσε κοινή συναινέσει το συμβόλαιό του με την ομάδα της Κομοτηνής. Λίγο αργότερα, από τον Πανθρακικό εξέδωσαν ανακοίνωση για το θέμα, στην οποία ανέφεραν: «Η ΠΑΕ ΠΑΝΘΡΑΚΙΚΟΣ ανακοινώνει την λύση της συνεργασίας της με τον ποδοσφαιριστή Γκρέγκορι Κριστ. Η απόφαση προήλθε μετά από συζήτηση που είχαν οι δυο πλευρές σχετικά με την επόμενη αγωνιστική περίοδο. Η ΠΑΕ ΠΑΝΘΡΑΚΙΚΟΣ εύχεται στον ποδοσφαιριστή προσωπική και επαγγελματική επιτυχία».\nΝαι ρε ΠΑΣ\nΔευτέρα, 22 Οκτώβριος 2012 14:29\nΝαι ρε ΠΑΣ, έτσι ρε ΠΑΣ. Δύο εκφράσεις που σίγουρα ειπώθηκαν από πολλά γιαννιώτικα χείλη για να περιγράψουν τη χθεσινή πολύ καλή εμφάνιση του ΠΑΣ Γιάννινα στη Κομοτηνή και τη νίκη κόντρα στο Πανθρακικό με 3-0.\nΟ "Άγιαξ" της Ηπείρου στη καλύτερη και πιο μεστή εμφάνιση του στο φετινό πρωτάθλημα, έδειξε, παρουσίασε αν προτιμάτε, στον αγωνιστικό χώρο του ΔΑΚ Κομοτηνής όλα τα στοιχεία που απαιτούνται για να κερδίσεις ένα ποδοσφαιρικό αγώνα. Πάθος, μαχητικότητα κλπ. Σίγουρα μεγάλο ρόλο στο παιχνίδι έπαιξε και το γρήγορο γκολ των Γιαννιωτών με την εύνοια του αέρα αλλά και του λάθους υπολογισμού του τερματοφύλακα των Θρακιωτών και φυσικά το χαμένο πέναλτι του Πανθρακικού, ένα πέναλτι που, κατά τη προσωπική μου άποψη, περισσότερο το κερδίζει ο παίκτης του Πανθρακικού παρά το κάνει ο Οικονόμου. Στη συνέχεια η ομάδα του ΠΑΣ και με τη ψυχολογία στα ύψη πέτυχε ακόμα 2 γκολ φτάνοντας έτσι στην άνετη επικράτηση.\nΣυγκλονιστικός για ακόμα μια φορά ο κόσμος του ΠΑΣ που βρέθηκε στη Κομοτηνή, γύρω στα 50-60 άτομα, τραγουδώντας και φωνάζοντας συνθήματα για την αγαπημένη μας ομάδα. Αλλά και η ομάδα έκανε το κόσμο του ΠΑΣ να φύγει με το χαμόγελο, είτε ήταν στη θρακιώτικη πόλη, είτε στις καφετέριες της πόλης, είτε οπουδήποτε υπάρχουν Γιαννιώτες.\nΗ συνέχεια θα είναι δύσκολη για την ηπειρώτικη ομάδα και θα χρειαστεί η στήριξη ΟΛΩΝ μας για να πετύχουμε το στόχο αρχικά της παραμονής και εν συνεχεία ότι ήθελε προκύψει. Επίσης όπως η ομάδα δεν έπεσε μετά την ήττα από τον Πανιώνιο έτσι και με τη χτεσινή νίκη δεν σώθηκε.\nΕπόμενο παιχνίδι με Ατρόμητο στους "Ζωσιμάδες" τη προσεχή Κυριακή ανήμερα της επετείου του ιστορικού ΟΧΙ. Ο ΠΑΣ θα πρέπει σε αυτό το παιχνίδι να εκμεταλλευτεί τη κακή περίοδο που διανύουν οι Περιστεριώτες, να πάρει τη νίκη και να πει το δικό του όχι στην ομάδα του Μπάγεβιτς.\nΔεν πήραν αδειοδότηση ΟΦΗ και Τρίκαλα\nΔευτέρα, 23 Μάιος 2011 16:00\nΠριν από λίγο ανακοινώθηκε η απόφαση της Επιτροπής Εφέσεων και Αδειοδότησης της ΕΠΟ που απέρριψε τους φακέλους του ΟΦΗ και των Τρικάλων ενώ αντίθετα ενέκρινε τους φακέλους Δόξα Δράμας και Πανθρακικού.\nΗ απόφαση αυτή πρακτικά σημαίνει ότι μετά τον Ηρακλή που υποβιβάστηκε στη Football League, τη νέα χρονιά θα βρίσκονται στην ίδια κατηγορία ο ΟΦΗ και τα Τρίκαλα. Η απόφαση έπεσε σαν κεραυνός εν αιθρία στα στρατόπεδα των δυο ομάδων, καθώς αμφότερες εξέφραζαν την αισιοδοξία τους για την απόκτηση της άδειας και πλέον αναμένονται οι αντιδράσεις τους...\nΣτα play off της Football League για την άνοδο στην Super League μετά τις απανωτές καραμπόλες θα αγωνιστούν οι: Λεβαδειακός, Δοξα Δράμας, Πανθρακικός και Βέροια. Οι Βοιωτοί ξεκινούν με 4 βαθμούς, οι Δραμινοί με 2, οι Θράκες με 1 και η ομάδα της Ημαθίας χωρίς βαθμό.\nΑναλυτικά η απόφαση της Επιτροπής Εφέσεων και Αδειοδότησης της ΕΠΟ αναφέρει:\n1.Έκανε δεκτή τυπικά και κατ' ουσίαν την έφεση της ΠΑΕ Πανθραικός. Εκδίδει άδεια UEFA για την περίοδο 2011-2012 και της επιβάλλει πρόστιμο 5.000 ευρώ για παραβάσεις καταληκτικών προθεσμιών.\n2. Έκανε δεκτή τυπικά και κατ' ουσίαν την έφεση της ΠΑΕ Δόξα Δράμας. Εκδίδει άδεια UEFA για την περίοδο 2011-2012 και της επιβάλλει πρόστιμο 3.000 ευρώ για παραβάσεις καταληκτικών προθεσμιών.\n3. Έκανε δεκτή τυπικά και απέρριψε κατ' ουσίαν την έφεση της ΠΑΕ ΟΦΗ.\n4. Έκανε δεκτή τυπικά και απέρριψε κατ' ουσίαν την έφεση της ΠΑΕ Τρίκαλα.\nΣακαφλιάδες: "Καληνύχτα ελληνικό ποδόσφαιρο, κατάντησες αηδία"\nΤρίτη, 24 Μάιος 2011 16:18\nΣυνεχίζονται οι αντιδράσεις σε Τρίκαλα και Ηράκλειο για την χτεσινή απόφαση της Επιτροπής Εφέσεων Αδειοδότησης της ΕΠΟ να απορρίψει τους φακέλους των Τρικάλων και του ΟΦΗ.\nΟι "Σακαφλιάδες", οι οργανωμένοι οπαδοί του Α.Ο Τρίκαλα εξέδωσαν ανακοίνωση που εκφράζουν την απογοήτευσή τους και την αηδία για όσα συμβαίνουν στο ελλληνικό ποδόσφαιρο.\nΑναλυτικά η ανακοίνωση των οργανωμένων οπαδών των Τρικάλων αναφέρει:\n" Τα "μαγειρέματα" της τελευταίας εβδομάδας στην ΕΠΟ τελικά έπιασαν τόπο και αποφασίστηκε να βγει από το "κόλπο" της ανόδου η ομάδα μας. Η αδειοδότηση δεν δόθηκε επίσης στον ΟΦΗ και τώρα Κομποτιακός, Δόξα Δράμας Βέροια και Πανθρακικός από το πουθενά θα διεκδικήσουν ένα εισιτήριο για τη Superκλίκα.\nΝΑ ΤΟΥΣ ΧΑΙΡΟΜΑΣΤΕ! ΑΥΤΗ ΕΙΝΑΙ Η ΔΙΚΗ ΜΑΣ ΕΠΟ!\nΣύμφωνα με διάφορα δημοσιεύματα, η διοίκηση της ΠΑΕ θα προσφύγει στο διατητικό δικαστήριο με σκοπό να βρεί το δίκιο της. Η ζημιά έγινε και τώρα όλα γίνονται απλά για να γίνονται!\nΚΑΛΗΝΥΧΤΑ ΕΛΛΗΝΙΚΟ ΠΟΔΟΣΦΑΙΡΟ...ΚΑΤΑΝΤΗΣΕΣ ΑΗΔΙΑ!\nΤις επόμενες μέρες θα έχουμε πολλά να πούμε και κυρίως να καταλήξουμε στο ποιός φταίει κι αυτός θα έχει να λογοδοτήσει με το λαό του ΑΟ Τρίκαλα!"


Εκτός από ΚΤΜ, ο Cairoli θα τρέξει και με Lamborghini! - BIKEIT!\nΕκτός από ΚΤΜ, ο Cairoli θα τρέξει και με Lamborghini!\nΔημοσιεύθηκε : Τετάρτη, 20 Μαρτίου 2019 15:11\nΝέα συνεργασία με αγωνιστικές βλέψεις στο βάθος\nΤο βιογραφικό του μετρά, ούτε λίγο ούτε πολύ, εννιά παγκόσμιους τίτλους ΜΧ, ενώ φέτος προηγείται στην βαθμολογία του MXGP μετά τον πρώτο αγώνα στην Αργεντινή. Ο λόγος για τον σπουδαίο Ιταλό αναβάτη, Antonio Cairoli, ο οποίος αυτή τη φορά έφτασε στην πρώτη γραμμή της δημοσιότητας χάρη σε μια εταιρεία που κατασκευάζει μάλλον το εντελώς αντίθετο από μοτοσυκλέτες motocross.\nΚαλεσμένος της Lamborghini, ο Cairoli βρέθηκε στις κεντρικές εγκαταστάσεις της εταιρείας στην Sant’ Agata Bolognese της Ιταλίας, συναντήθηκε με τον διευθύνοντα σύμβουλό της, Stefano Domenicali (καθ' όσον γνωρίζουμε πρόκειται για συνωνυμία με τον ομόλογό του της Ducati, Claudio Domenicali), και περιηγήθηκε στο μουσείο και το αγωνιστικό τμήμα της (Squadra Corse). Αυτά όμως ήταν απλά τα προβλεπόμενα της καλής φιλοξενίας, το ορεκτικό αν θέλετε.\nΤο κυρίως πιάτο αφορά τη νέα συνεργασία που άνοιξαν οι δύο πλευρές, κατά την οποία ο Cairoli θα κάνει στο άμεσο μέλλον δοκιμές με αγωνιστικές Lambo της Squadra Corse. Η εμπειρία του από συμμετοχές σε αγώνες ράλι αυτοκινήτων θα χρησιμεύσει σύντομα, καθώς ο αναβάτης πρόκειται να τρέξει σε μελλοντικούς αγώνες με το Urus ST-X – την αγωνιστική εκδοχή του πρώτου Super SUV της εταιρείας.\n“Είμαι πραγματικά περήφανος που γίνομαι μέρος του κόσμου της Lamborghini,” σχολίασε ο Cairoli. “Έκανα ένα τουρ του εργοστασίου στη Sant’ Agata Bolognese και η εμπειρία ήταν φανταστική. Το ότι θα εμπλακώ στο customer racing program της εταιρείας συνιστά μια τεράστια ευκαιρία για μένα και είμαι ειλικρινά ευγνώμων. Πιστεύω πως η Lamborghini αντιπροσωπεύει την καλύτερη πλευρά της Ιταλικής παραγωγής και είμαι περήφανος που με επέλεξαν για έναν τέτοιο ρόλο.”\nΔεδομένου ότι ο Cairoli είναι εργοστασιακός αναβάτης της ΚΤΜ στο ΜΧ εδώ και μερικά χρόνια, αρχικά ξενίζει κάπως αυτή η είδηση. Ο λόγος είναι πως η Lamborghini ανήκει στο γκρουπ Volkswagen, εκεί που ανήκει και η Ducati δηλαδή, οπότε θα περίμενε κανείς πως θα μπορούσαν να υπάρχουν κάποιες διαφωνίες στους κόλπους της βασικής του εργοδότριας.\nΜετά βέβαια θυμόμαστε πως και το διθέσιο αυτοκίνητο X-Bow της ΚΤΜ φορά κινητήρα Audi – επίσης μέλος του ομίλου VW – ενώ δεν πρέπει να ξεχνάμε πως η κοινή Ιταλική καταγωγή των Cairoli και Lamborgini συμπληρώνει ιδανικά το παζλ αυτής της συνεργασίας.


Ανακοίνωση Τομέα Μεταναστευτικής Πολιτικής και Ανθρώπινων Δικαιωμάτων Κινήματος Αλλαγής για την Παγκόσμια Ημέρα Προσφύγων | ΠΑΣΟΚ\nΑνακοίνωση Τομέα Μεταναστευτικής Πολιτικής και Ανθρώπινων Δικαιωμάτων Κινήματος Αλλαγής για την Παγκόσμια Ημέρα Προσφύγων\nΑνακοίνωση του Τομέα Μεταναστευτικής Πολιτικής και Ανθρώπινων Δικαιωμάτων του Κινήματος Αλλαγής για την Παγκόσμια Ημέρα Προσφύγων\nΟι εικόνες και οι ειδήσεις που έρχονται από τις ΗΠΑ καθιστούν τραγικά επίκαιρη την Παγκόσμια Ημέρα Προσφύγων.\nΗ Αμερική του Τραμπ, η Ευρώπη των χωρών του Βίζενγκραντ, του Όρμπαν και του Σαλβίνι, οι πολιτικές «διαχείρισης» του προσφυγικού χωρίς αρχές και αξίες δημιουργούν αρνητικά συναισθήματα στους δημοκρατικούς πολίτες.\nΔυστυχώς η κυβέρνηση είναι κατώτερη των περιστάσεων.\nΡοκανίζουν το θεσμικό πλαίσιο προστασίας των προσφύγων στην χώρα, ταλαιπωρούν τους πρόσφυγες στα νησιά του Αν. Αιγαίου και εξαγγέλλουν συνεχώς προγράμματα ένταξης που δεν υλοποιούν. Κρύβονται πίσω από την Κοινή Δήλωση ΕΕ-Τουρκίας χωρίς να αναλαμβάνουν καμία ευθύνη για την εφαρμογή της, χωρίς να προτείνουν κάτι για την τροποποίησή της. «Πουλάνε φύκια για μεταξωτές κορδέλες».\nΝα μιλήσουμε για την ουσία. Για την προστασία των προσφύγων στη χώρα μας, για ένα βιώσιμο και δίκαιο σύστημα υποδοχής και ένταξης προσφύγων στην ΕΕ.\nΗ σημερινή κυβερνητική εκδήλωση- φιέστα για την Παγκόσμια Ημέρα Προσφύγων συνδιοργανώνεται από την Ειδική Γραμματεία Επικοινωνιακής Διαχείρισης Κρίσεων.\n“Ειλικρίνεια” και κυνισμός ή υποκρισία και προπαγάνδα με σφραγίδα;\nNext Next post: Εκδήλωση του Κινήματος Αλλαγής με θέμα «Βιώσιμη Οικονομία και Ανάπτυξη» (Δευτέρα 25 Ιουνίου)


Νέο χαράτσι σε κινητά, τάμπλετ και υπολογιστές για πνευματικά δικαιώματα. Και εις ανώτερα - ΠΑΣΚΕΔΙ\nΕΙΔΗΣΕΙΣΕΛΕΓΧΟΙ - ΠΡΟΣΤΙΜΑΠΝΕΥΜΑΤΙΚΑ ΔΙΚΑΙΩΜΑΤΑ\nΝέο χαράτσι σε κινητά, τάμπλετ και υπολογιστές για πνευματικά δικαιώματα. Και εις ανώτερα\nΜε τροπολογία που έφερε η κυβέρνηση εισάγεται η εφάπαξ "εύλογη αμοιβή" σε τάμπλετ και smartphone, υπέρ των δικαιούχων πνευματικών έργων.\nΝέο χαράτσι 2% σε κινητά, τάμπλετ και υπολογιστές για πνευματικά δικαιώματα. Και εις ανώτερα.\nΠΡΟΗΓΟΥΜΕΝΟΈσβησε ο Χάρρυ Κλυνν\nΕΠΟΜΕΝΟΚατασκευή, πώληση και προβολή προϊόντων καπνού και ηλεκτρονικών τσιγάρων


Στόκος Πολλαπλών χρήσεων Aguaplast Express Beissier - saragoudas.gr\nΒρίσκεστε εδώ ‣ Home / Χρώματα, Βερνίκια / Παρετίνες , Στόκοι / Στόκος Πολλαπλών χρήσεων Aguaplast Express Beissier\nΕξαιρετικής ποιότητας στόκος πολλαπλών χρήσεων Aguaplast Express Beissier για γρήγορα αποτελέσματα υψηλής αισθητικής και απαιτήσεων.\nΔουλεύεται εύκολα. Εφαρμόζεται σχεδόν σε όλες τις επιφάνειες, πορώδεις και μη. Δημιουργεί πολύ λεπτό φινίρισμα. Βάφεται με κάθε τύπο χρώματος.\nΙδανικός για βάψιμο σε πλακάκια μπάνιου και κουζίνας.\nΤίτλος Στόκος Πολλαπλών χρήσεων Aguaplast Express Beissier\nΠεριγραφή Στόκος Πολλαπλών χρήσεων Aguaplast Express Beissier τελευταίας τεχνολογικής γενιάς στόκος πλήρωσης, σχεδιασμένος για εργασίες ανακαίνισης όπου απαιτείται εξοικονόμηση χρόνου και υψηλού επιπέδου εργασία με ένα απολύτως εγγυημένο αποτέλεσμα\nΠολύ μεγάλη ικανότητα πλήρωσης, μπορεί να εφαρμοστεί σε πάχος μέχρι και 50mm σε μια μόνο στρώση. Δεν συρρικνώνει. Επιτρέπει και δεύτερη επίστρωση μετά την πρώτη στρώση πριν ακόμη στεγνώσει πλήρως. Μπορεί να εφαρμοστεί απευθείας υγρά υποστρώματα. Εξαιρετική πρόσφυση σε όλους τους τύπους στήριξης.\nΤρίβεται εύκολα και βάφεται μετά από 3 ώρες υπό κανονικές συνθήκες (23 ° C και 65% RH), ακόμη και σε πάχη έως 1 cm.\nΣυνιστάται για να εξομαλύνει\n* υποστρώματα που παρουσιάζουν μεγάλες ανισότητες π.χ σε τοίχους\n* επιφάνειες απευθείας σε πλακάκια και γυάλινα ψηφιδωτά σε κουζίνες, μπάνια, καμπίνες ντουζ κ.α.\nΑνακαίνιση επιφανειών με παλιές τεχνοτροπίες ή ζωγραφισμένες.\nΔημιουργεί ένα λείο φινίρισμα, κατάλληλο για κάθε είδους βαφή ή καλύπτει βαμμένο χαρτί, πλαστικό, γύψινα κλπ.\nΠορώδεις (σοβά, γυψοσανίδες, τσιμέντο, σκυρόδεμα, ξύλο, πέτρα, ...) και μη πορώδεις (τοίχοι , κεραμίδια, πλακάκια γυαλί, κλπ) επιφάνειες\nΑπόχρωση Λευκή σκόνη\nΙδιαίτερα χαρακτηριστικά Πολύ λεπτό φινίρισμα.


Κίνα Προσαρμοσμένο κοντό μανίκι Maxi Dress Προμηθευτές & κατασκευαστές & Εργοστάσιο - Lancai\nΕπιλέξτε μας είναι να επιλέξετε έναν αξιόπιστο συνεργάτη! Είμαστε η κατασκευή γυναικείων ενδυμάτων που μπορεί να προσφέρει υπηρεσίες OEM & ODM για αγοραστές και αγοραστές ειδών ένδυσης για περισσότερα από 17 χρόνια. Και συνεργαζόμαστε με μερικά διάσημα εμπορικά σήματα όπως οι Bebe, Norman, Jane, Elle και άλλα. ..\nΕπιλέξτε μας είναι να επιλέξετε έναν αξιόπιστο συνεργάτη! Είμαστε η παραγωγή γυναικείων ενδυμάτων που μπορεί να προσφέρει υπηρεσίες OEM & ODM για αγοραστές και αγοραστές ειδών ένδυσης περισσότερο από 17 χρόνια. Και συνεργαζόμαστε με μερικά διάσημα εμπορικά σήματα όπως οι Bebe, Norman, Jane, Elle κ.α. Επιτρέψτε μου να σας παρουσιάσω τις λεπτομέρειες.\nΕίναι σχεδιασμένο με φόρεμα για μικρά μανίκια, με λαιμό Deep V, κοντό μανίκι. Είναι σε κυανό λευκό ριγέ χρώμα, μπορούμε επίσης να σας στείλουμε τα κουμπιά χρώματος για επιλογή εάν το χρειάζεστε. Οποιαδήποτε ερώτηση μπορεί να μου στείλει το μήνυμα.\nΤα στοιχεία προϊόντος είναι τα παρακάτω:\nΜίνι φόρεμα με μικρά μανίκια\n100% λινό υφασμάτινο ύφασμα\nΡιγέ, ζώνη μέσης, βαθύ λαιμό V\nΕιδικευόμαστε στην γυναικεία ενδυμασία μόδας και παρέχουμε και τις δύο υπηρεσίες OEM & ODM, Διαθέτουμε το δικό μας δειγματοληπτικό δωμάτιο, γραμμή παραγωγής, QC τμήμα, χάριν της συνολικής παραγωγικής διαδικασίας είναι αξιόπιστο πριν από τη ναυτιλία, Ας δούμε τι κάνουμε .\nΟ εκθεσιακός μας χώρος όπως φαίνεται παρακάτω, πολλά νέα στυλ είναι προαιρετικά, σας καλωσορίζουμε θερμά για να το επισκεφτείτε και να επιλέξετε το στυλ που θέλετε.\nΜαγεία έκθεση oversea\nΈνα διήμερο ταξίδι στην παραλία\nHot Tags: κοντό μανίκι maxi φόρεμα, Κίνα, προμηθευτές, κατασκευαστές, εργοστάσιο, εξατομικευμένες, γίνεται στην Κίνα\nΈνα ζευγάρι: Γυναικών μαύρο μίνι φόρεμα LCMG1806006\nΕπόμενη: Maxi φόρεμα με σχισμένο LCMG1807025


ΠΑΡΟΥΣΙΑΣΗ ΤΟΥ ΒΙΒΛΙΟΥ ΤΟΥ ΓΙΑΝΝΗ ΦΙΛΙΠΠΙΔΗ «Ο ΑΠΡΙΛΗΣ ΣΤΑΘΗΚΕ ΑΛΗΤΗΣ» ΣΤΟ ΚΑΦΕ ΖΩΓΙΑ.\nΕίστε εδώ: Home / ΤΕΧΝΗ - ΒΙΒΛΙΟ / ΠΑΡΟΥΣΙΑΣΗ ΤΟΥ ΒΙΒΛΙΟΥ ΤΟΥ ΓΙΑΝΝΗ ΦΙΛΙΠΠΙΔΗ «Ο ΑΠΡΙΛΗΣ ΣΤΑΘΗΚΕ ΑΛΗΤΗΣ» ΣΤΟ ΚΑΦΕ ΖΩΓΙΑ.\n31 Μαίου 2015 570 Views\nΈνας Απρίλης πλανευτής, μια γυναίκα που ωριμάζει σαν ακριβό κρασί, ένα νησί γεννημένο από λάβα, η Σαντορίνη, κι ένας οριστικός έρωτας που δεν κουράστηκε ποτέ να περιμένει, συνθέτουν το παζλ των τριάντα ωρών που θα χρειαστεί η Στέλλα μέχρι να δει ολοκάθαρα μέσα της και γύρω της.\nΓιατί έρχεται κάποτε η ώρα, που αντιλαμβάνεσαι ότι πρέπει ν’ αντιστρέψεις τον χρόνο,\nνα κερδίσεις όσα δεν έπαψες να διεκδικείς στ’ αλήθεια ποτέ.\nH Άνεμος εκδοτική και ο Γιάννης Φιλιππίδης σας προσκαλούν στην παρουσίαση του μυθιστορήματός του, με τίτλο «Ο Απρίλης στάθηκε αλήτης».\nΑποσπάσματα από το βιβλίο θα αποδώσει η ηθοποιός Γιολάντα Μπαλαούρα.\nΓια τον συγγραφέα και το έργο του θα μιλήσει ο συγγραφέας-εκπαιδευτικός Τάσος Αγγελίδης Γκέντζος.\nΠώς περνάνε έτσι εύκολα κι απλά ολόκληρα κομμάτια μιας ζωής, που θεωρείς απροσμέτρητη σε μάκρος, αλλά κάποια στιγμή αντιλαμβάνεσαι ότι δεν είναι καθόλου;\nΣαράντα εννέα χρόνια ωριμότητας είναι αναγκαία για να καθαρίσει αίφνης η ομίχλη που κουκουλώνει συναισθήματα, ανάγκες και όσα η ίδια αντιλαμβάνεται ως φυσικό κόσμο γύρω της.\nΊσως γιατί τη στιγμή που αισθάνεται ότι έχει κατορθώσει την αντιστροφή του χρόνου, τα πάντα φαντάζουν φωτεινά, ανεπηρέαστα από τις στροφές των ρολογιών.\nΤριάντα ώρες στην καρδιά ενός Απρίλη υπόσχονται να φυσήξουν καινούριο άνεμο, να ξεσκονίσουν μνήμες που χρειάστηκε να κρατηθούν κρυμμένες, εγκλωβισμένες στο κουτάκι με τα παλιά θέλω της, που ξέμειναν απραγματοποίητα.\nΓιατί έρχεται κάποτε η ώρα, που αντιλαμβάνεσαι ότι πρέπει ν’ αντιστρέψεις τον χρόνο, να κερδίσεις όσα δεν έπαψες να διεκδικείς στ’ αλήθεια ποτέ.\nO Γιάννης Φιλιππίδης είναι συγγραφέας και υπεύθυνος εκδόσεων της Άνεμος Εκδοτική. Σπούδασε υποκριτική στη Δραματική Σχολή του Βασίλη Ρίτσου. Κείμενα του έχουν δημοσιευτεί σε περιοδικά κι επώνυμες ιστοσελίδες.\n«Ζωή με λες» (παιχνίδια πεζογραφίας, 2011).\n«Ο Απρίλης στάθηκε αλήτης» (μυθιστόρημα 2014).\n«Το ασανσέρ των οχτώμιση» (θεατρικό έργο υπό έκδοση, θα κυκλοφορήσει ταυτόχρονα με την θεατρική του πρεμιέρα).\nΠαρασκευή 5 Ιουνίου, στις 8:00 μ.μ.\nΖώγια Βενιζέλου-Coffee and Tea • Βενιζέλου 1 & Μητροπόλεως, Θεσσαλονίκη\nΓια περισσότερες πληροφορίες: Άνεμος εκδοτική • Αιγίνης 14 • τηλ.: 210 8223574\nevent παρουσίασης facebook:\n22 Μαίου 2022 με 1 Σχόλια 3033 Views\n22 Μαίου 2022 με 0 Σχόλια 2365 Views